ועדת הכלכלה, כנסת 20, פרוטוקול מספר 317, 2016-08-03 08:15

איתן כבל: בוקר טוב לכם, גברתי מנהלת הוועדה, היועצות המשפטיות, רשם, בוקר טוב, אתה פעם ראשונה אצלנו, אז ברוכים הבאים בפעם השנייה, גברתי, חבריי ואדוני ראש העיר.

איתן כבל: התכנסנו כאן הבוקר להליך יחסית קצר, אני מקווה, כדי לסיים את הכנת החוק לקריאה שנייה ושלישית, הצעת חוק השידור הציבורי הישראלי (תיקון מספר 5), שמוזגה עם הצעת החוק של חבר הכנסת נחמן שי.

איתן כבל: ההתכנסות כאן היא לגבי שלוש בקשות לדיון מחודש, האחת בקשה לדיון מחודש של חברי הכנסת איתן כבל, חזן, קורן, אמסלם, ביטן, מיקי רוזנטל, רועי פולקמן, יעקב פרי, רוברט אילטוב, יצחק וקנין, דיון מחודש בסעיף 1.

איתן כבל: שתיים, בקשה לדיון מחודש מאת חבר הכנסת רוברט אילטוב, לדיון מחודש בסעיף 2, ושלוש, בקשה לדיון מחודש מאת חבר הכנסת איתן כבל, נחמן שי, יעקב פרי, מיקי רוזנטל, והדיון המחודש הוא כמובן בסעיף 3.

איתן כבל: וכן סעיפים שלא הוצבעו אתמול.

איתן כבל: ברשותכם, אנחנו נתחיל בסעיף המרכזי שלנו שבעטיו אתמול הגענו לטונים קצת גבוהים, אבל ברוך ה' ירושלים כל כך על ראש שמחתנו, שנדדה שנתנו כל הלילה, אדוני ראש העיר, ומצאנו, באמת אני אומר את זה, לפחות אני, ואני יודע להגיד את זה על כל חברי הכנסת, אני לא פגשתי ולו חבר כנסת אחד שאין ולא חושב שהשידורים צריכים להיות כולם מירושלים.

איתן כבל: אני אגיד לך עוד דבר, בשונה מהערוצים המסחריים שבכאילו, כאן אין לי ספק שבסופו של תהליך לא ירחק הזמן שכל השידורים, כולם, יהיו סוף סוף מירושלים ושהאמירה 'קול ישראל מירושלים' באמת תהיה אמירה מלאת תוכן.

איתן כבל: חבר הכנסת פולקמן, אני מציע שאתה תציג את הבקשה לדיון מחדש.

איתן כבל: אני קודם אעלה להצבעה את הבקשות לדיון מחדש ולאחר מכן אני אאפשר לך לסעיף הראשון, סעיף ירושלים, להציג את העניין.

איתן כבל: אני מציע שנעשה את זה מהר, כי אני רוצה לעשות על זה רביזיה.

איתן כבל: ברשותכם, מי בעד הרביזיות?

איתן כבל: ירים את ידו.

איתן כבל: תודה.

איתן כבל: בעד – רוב

איתן כבל: הרביזיה אושרה.

<לאה ורון: חבר הכנסת נחמן שי מצביע במקום חברת הכנסת איילת נחמיאס ורבין, חבר הכנסת מיקי רוזנטל מצביע במקום חבר הכנסת יוסי יונה, חבר הכנסת אבו מערוף מצביע במקום חבר הכנסת דב חנין.

<אתי בנדלר: אני רק רוצה לומר על איזה סעיפים הוצבעה הרביזיה, כי על סעיפים אלה שיש פעם אחת רביזיה אי אפשר לעשות רביזיה נוספת.

<אתי בנדלר: מדובר על תיקון סעיף 5 בסעיף 1 להצעת החוק, על תיקון סעיף 2 להצעת החוק, שעניינו תיקון סעיף 80, ועל סעיף 3 להצעת החוק, שעניינו תיקון סעיף 92.

איתן כבל: ברשותכם, אנחנו עוברים לסעיף המרכזי, שהוא סעיף השידור מירושלים, הסעיף שסביבו היה את הוויכוח.

איתן כבל: בבקשה.

רועי פולקמן: תודה, אדוני היושב ראש ותודה על עזרתך בעניין הזה.

רועי פולקמן: הסיכום שנעשה על בסיס ההצעה של חבר הכנסת דודי אמסלם ומשרד התקשורת והאוצר הוא מאוד מאוד פשוט, הוא דיבר על שני טאקטים בכניסה לירושלים, אחד דובר על יולי 2017, אחרי יוני 2017 כניסה לבניין הקבע של - - -

<קריאה: מינואר 2017.

רועי פולקמן: לא, זה לא נגענו בזה.

<קריאה: מושב ההנהלה - - -

רועי פולקמן: נכון.

רועי פולקמן: ינואר 2017, הנהלה, ירושלים.

רועי פולקמן: יוני 2017 מעבר של רוב - - -

נחמן שי: רועי, זה הרבה יותר מהנהלה בינואר.

איתן כבל: יש לי הצעה, אתה תציג את זה, אחר כך אני אתן גם את רשות הדיבור ל - - -

רועי פולקמן: כדאי שהתאגיד יידע בדיוק מה עובר - - -

איתן כבל: היושב ראש, נא להציג לי אחר כך בדיוק מה עובר ואיך.

איתן כבל: אז ברשותכם, תתכוננו, תרוצו על הקווים.

איתן כבל: בבקשה.

רועי פולקמן: ביוני 2017 מעבר רוב העובדים לבניין הקבע.

רועי פולקמן: מה בדיוק והיחידות, זה יגידו אנשי התאגיד, לבקשת ראש העיר זה יירשם בפרוטוקול, איזה יחידות בדיוק עוברות, אבל זה רוב התאגיד, כלומר למעלה מ-50% מעובדיו, ועד יוני 2018 כל עובדי תאגיד השידור הציבורי, למעט, אמרנו יחידות שוליות - - -

מיקי רוזנטל: יהיה גם אולפן בתל אביב.

רועי פולקמן: אז אמרנו, למעט אולפני משנה, אבל הכוונה היא כל עובדי תאגיד השידור הציבורי יעברו למשכנם הקבוע בירושלים, עד יוני 2018, כולל יציאה מהאולפנים ממודיעין, ומה בדיוק, אם נשארות יחידות משנה, זה יגיד התאגיד לפרוטוקול.

רועי פולקמן: אבל מבחינת הסיכום, שלושה טאקטים, ינואר עד אפריל, התחלת השידורים, יוני 17' ויוני 18'.

<אתי בנדלר: כאן כתוב בסיכום, שקיבלתי הרגע לידיי, שמדובר ב-1 ביולי.

רועי פולקמן: אני גם יודע על יולי 17', ה-1 ביולי 17'.

נחמן שי: חצי שנה.

רועי פולקמן: חצי שנה.

רועי פולקמן: זה הסיכום, ברשות אדוני היושב ראש, צריך שהתאגיד יגיד - - -

איתן כבל: ברקוביץ' יקירי, אני לא פותח את זה עכשיו לדיון.

איתן כבל: אני לא מתכוון שנעשה פה - - -

רועי פולקמן: אני רק אגיד משפט לחבריי מירושלים, זה מבטיח את זה שגם קליטת העובדים תאפשר את קליטת העובדים הירושלמים, כי מדובר על חודשים ספורים שבהם העובדים - - -

איתן כבל: אני לא מצליח להקשיב.

רועי פולקמן: גם הקליטה של העובדים בתאגיד היא הדרגתית, זה לא בבת אחת נקלטים 800 עובדים.

רועי פולקמן: ברגע שכחצי שנה או פחות מתחילת השידורים רוב העובדים ורוב הפעילות וכל מערכת החדשות נעשית מירושלים, זה מאפשר שרוב העובדים - - - כלומר הדאגה המרכזית שלנו הייתה על העובדים, ושתיים, זה גם ברור שזה זמני מאוד.

איתן כבל: תודה.

איתן כבל: בבקשה, מי מכם, אדוני היושב ראש או אדוני המנכ"ל?

איתן כבל: ביקשתי שתציגו את כל מה שאמור לעבור על פי הלו"ז ככה שביוני 18' - - -

<קריאה: בוקר טוב לכולם.

<קריאה: החל מה-1 בינואר בירושלים נתקיימו הפעילויות הבאות, המועצה תשב בירושלים, חלק מישיבות ההנהלה גם יתקיימו בירושלים, בנוסף יהיה אולפן טלוויזיה בשביל לייצר גם אפשרות למרואיינים ירושלמים להשתתף שם.

<קריאה: מה-1 ביולי 2017 רוב התאגיד יישב בירושלים.

<קריאה: הרוב, הכוונה רוב של העובדים ורוב הפלטפורמות.

<קריאה: אנחנו מתחייבים לעשות כל מה שאנחנו יכולים בשביל שזה יקרה.

<קריאה: יש לנו אופציה בהסכם, בבניין שקנינו בגבעת שאול, להיכנס לקומות שכבר בנויות ולכן אין שום צורך באישורי תב"ע.

<קריאה: זהו.

רועי פולקמן: ומה קורה עד 18', מה עובר לכאן?

<קריאה: כל חטיבת החדשות תשב בירושלים, למעט השלוחות שיהיו לה גם בבאר שבע וחיפה ותל אביב, אבל הרוב, גם במספר העובדים וגם בפלטפורמות, תחנות רדיו, חטיבת החדשות, חלקים מהטלוויזיה יישבו בירושלים, הפעילות בירושלים תהיה לפחות כמו הפעילות שיש לרשות השידור בירושלים כרגע.

נחמן שי: רק רגע, אני הבנתי שבכל מקרה, אמרת הנהלה וכדומה, אבל מינואר יש פעולות שיישארו בירושלים, חדשות תצאנה מירושלים, רדיו למשל.

<קריאה: ניתן לעשות את הדבר, אם הוועדה תדרוש את זה נעשה את זה, מקצועית זה טיפה לא יעיל וקצת משונה, אבל אם - - -

מיקי רוזנטל: זה טכני, למה לך להיכנס לזה, נחמן?

נחמן שי: כי אני רוצה שזה ייצא מירושלים.

נחמן שי: יש משמעות - - -

מיקי רוזנטל: יש אולפן בתל אביב ויש אולפן בירושלים, השידור יוצא מירושלים זה עובר לתל אביב, הוא אומר.

נחמן שי: מיקי, אנחנו שנינו בילינו על זה הרבה שעות אתמול.

מיקי רוזנטל: בסדר, לכן אני אומר - - -

נחמן שי: אני חושב שחלק מפעולות הרדיו נשאר בירושלים, כדאי שתאמר את כל הדברים.

נחמן שי: זה לא ממש מתחיל מאפס, יש לכם כבר איזה שהיא תשתית שאתם מתחילים ממנה, גם ב-1 בינואר.

<קריאה: יהיה פה גם אולפן רדיו וגם אולפן טלוויזיה בירושלים מה-1 בינואר.

דוד אמסלם: לא התכוונו לאולפן טלוויזיה, התכוונו לאולפן חדשות.

<קריאה: קול ישראל מירושלים יישמע מירושלים.

נחמן שי: נקודה, זה הכול.

דוד אמסלם: לא כל החדשות, אני מדבר איתך על טלוויזיה.

נחמן שי: גם לסמלים יש משמעות.

דוד אמסלם: דקה.

<קריאה: בסדר, רוצים שכל העובדים יעבדו משם.

דוד אמסלם: קודם כל אני מברך כמובן על כל הסיכום, אבל אנחנו דיברנו על דברים מאוד מדויקים, אז אני מבקש לא להיות ככה - - - ככה התחלנו עם התאגיד, בגלל זה הגענו לאן שהגענו.

דוד אמסלם: זה לא דבר נזיל, דיברנו על אולפן טלוויזיה שמשם שודרו החדשות - - -

<קריאה: לא מה-1 בינואר.

<קריאה: מה-1 ביולי זה מה שיקרה.

<קריאה: מיולי 17'.

<קריאה: מהדורת החדשות המרכזית תשודר מירושלים.

איתן כבל: תודה.

איתן כבל: דוד, בבקשה.

דוד ביטן: מה שהסבירו לנו אתמול, שני דברים, אל"ף, לא ראינו אבני דרך ואני רוצה שאבני הדרך ייכנסו לחוק.

דוד ביטן: ודבר שני, ברגע שהתאגיד מתחיל לפעול והוא לא מקיים את החוק, מה אנחנו יכולים לעשות?

דוד ביטן: לא יכולים לעשות כלום.

דוד ביטן: לכן ביקשנו עיצומים כספיים במידה שהתאגיד לא יקיים את החוק בעניין הזה, כי הנושא של מעבר ירושלים הוא חשוב מאוד מבחינתנו.

דוד ביטן: אתמול גם דיברנו על זה, כחלק מההסדר של אתמול - - -

דוד אמסלם: עוד הערה קטנה, איתן.

מיקי רוזנטל: גם להעמיד אותם בפינה קצת.

מיקי רוזנטל: אני אומר, אם כבר אז - - -

דוד אמסלם: אנחנו דיברנו, גם אתמול בדיון, שכל הרדיו יהיה בירושלים.

רועי פולקמן: מיולי 17'.

<קריאה: אפשר לשאול למה - - -

<קריאה: בדיוק כמו שרשות השידור מתקיימת כיום רוב הרדיו יישאר בירושלים, אבל יהיו שלוחות בתל אביב, בחיפה ובבאר שבע.

דוד אמסלם: שלוחות אין בעיה, רק שהשלוחה לא תהיה יותר גדולה מה - - -

<קריאה: רוב העובדים יהיו בירושלים.

<אדיסו וובה: איתן, קשה לי לשבת פה, אתם סוגרים את נושא הבניינים, אתם לא סוגרים את הנושא של העובדים.

<אדיסו וובה: עוד הפעם - - -

איתן כבל: תיכף נגיע לזה.

איתן כבל: אני מבטיח לתת לך - - -

<אדיסו וובה: אתם סוגרים את הבניינים - - -

איתן כבל: אני מבטיח לתת לך את הזמן שלך תיכף.

איתן כבל: בבקשה.

איתן כבל: אני הבטחתי לך, יהיה.

איתן כבל: לא קרה שעוד לא עמדתי במילה שלי.

איתן כבל: כן, ברקוביץ'.

<עופר ברקוביץ': אל"ף, אני שמח על ההתקדמויות מאתמול, אני עדיין חושב שלא צריך לעשות פשרות בנושא ירושלים בכלל, אבל שתי שאלות לחברי הוועדה.

דוד ביטן: זה לא פשרה, זה - - -

<עופר ברקוביץ': איך השתכנעתם - - -

איתן כבל: לא, לא, יקירי.

איתן כבל: אני מכבד אותך, אני לא בשימוע אצלך.

<עופר ברקוביץ': לא, אני שואל שאלה פרקטית.

איתן כבל: לא, אז יש ראש העיר שישאל את השאלות ויגיד - - -

<עופר ברקוביץ': לא, למה אי אפשר שציר רוממה - - -

איתן כבל: ברקוביץ', תגיד לי, מה, אני עכשיו עושה פה חפירות ארכיאולוגית?

איתן כבל: נגמר, זה כבר היסטוריה.

איתן כבל: נגמר.

איתן כבל: זה, כשתעשה עבודה על השידור הציבורי החדש בירושלים תברר את העניין הזה.

איתן כבל: תקדיש לזה פרק בעבודה.

<עופר ברקוביץ': איזה תשומה קיבלתם?

<עופר ברקוביץ': מה שכנע אתכם?

איתן כבל: אוקיי, בסדר.

נחמן שי: עופר, התקדמנו.

נחמן שי: אנחנו רוצים לסיים את זה, המושב נסגר היום.

איתן כבל: אדוני ראש העיר, בבקשה, ואחר כך אני אאפשר לקארין, נחמן שי.

רועי פולקמן: אתה רוצה שהם יציגו את הסעיף הזה?

קארין אלהרר: שיציגו, אני רוצה לראות.

איתן כבל: קודם כל אדוני ראש העיר, בבקשה, לפני הסנקציות.

ניר ברקת: אני חושב שמה שקרה פה, הוצבה סיטואציה כאילו ירושלים מול השירות הציבורי ועל הדבר הזה קמה הצעקה שלנו, של העירייה, של העובדים ושל חברי הכנסת ושל הוועדה כולה.

ניר ברקת: אני חושב שכל בר דעת הבין - - -

איתן כבל: דוד, תעבור רק לתנועות ידיים בבקשה.

דוד אמסלם: אבל אז זה מסכן גם אותי.

ניר ברקת: זאת אומרת הייתה פה סיטואציה, אני לא רוצה לעשות פוסט מורטם על העסקה כולה, שהתאגיד רץ לו קדימה כאילו ירושלים זה אויב של התאגיד.

ניר ברקת: אני חושב שהתיקונים שנעשו במקצה השיפורים האחרון, באמת בעקבות ההתערבות של דוד ודודי ורועי וכל הוועדה, והמוכנות של כל הוועדה לבדוק ולוודא שירושלים לא סותרת את התאגיד, אלא להיפך, בוודאי יש כאן מקצה שיפורים משמעותי.

ניר ברקת: אם אתם שואלים אותי האם הוא מספיק, אני חושב שהתחושה שלנו, וכאן אני בא לומר ישירות לתאגיד, יצרתם בנו תחושה שאנחנו לא בטוחים שכוונתכם באמת להגיע לירושלים.

ניר ברקת: אנחנו לא בטוחים שאתם מבינים את החשיבות של ירושלים.

ניר ברקת: הסיבה שכל הזמן נכנסים לכם ועושים לכם עכשיו מיקרו מנג'מנט זה בגלל שאתם נותנים את התחושה, עד לפחות אתמול והיום, שכאילו ירושלים זה האויב של התאגיד.

מיקי רוזנטל: יאללה תתחבקו.

איתן כבל: שילחו לנו תמונות שלכם מחובקים.

איתן כבל: עזוב.

ניר ברקת: אני חושב שברגע שמוצג, אדוני היושב ראש, שמרכז הכובד הוא ירושלים ונשאר בירושלים, עכשיו צריך להיכנס לפרטים ולוודא שזה אכן קורה ותוכיחו לנו שכוונתכם האמיתית שזה יהיה בירושלים.

איתן כבל: תודה, אדוני ראש העיר.

איתן כבל: בבקשה, מנכ"ל משרד התקשורת.

דוד אמסלם: לפני כן, איתן, אני יכול להגיד עוד משפט?

איתן כבל: אני יכול למנוע ממך?

דוד אמסלם: אני באמת מסכים עם הבחור - - -

איתן כבל: מי זה הבחור?

דוד אמסלם: אדיסו.

דוד אמסלם: העליתי שני נושאים, ירושלים, ואני חושב שנושא העובדים לא פחות חשוב מירושלים.

איתן כבל: נגיע אליו תיכף.

נחמן שי: נשמח לעזרתך בעניין הזה.

נחמן שי: נגיע לעובדים.

איתן כבל: נחמן, לפני שאני עובר לרן, להציג את התוספת, יש לי רק בקשה מהאוצר, שירה, סגנית הממונה על התקציבים, ברשותך, רק אמרי שמבחינת ההתחייבויות התקציביות הנוגעות לכל מה ששוחחנו עכשיו, שיש את כל התקציבים.

איתן כבל: לא סתם אני ביקשתי את זה ממך עכשיו, לפני שאנחנו עוברים לשלב הבא, שלא נמצא את עצמנו במחשבה לסנקציה כי מישהו באוצר עשה פעולה כזו או אחרת שתפגע בתאגיד.

איתן כבל: בבקשה.

<שירה גרינברג: אנחנו מבחינת המתווה ישבנו אתמול עם התאגיד, הבנו שבתוך המתווה הזה יש גם חיסכון כתוצאה מהשינויים האלה ואנחנו יושבים איתם כדי להבין את העלויות המדויקות.

<שירה גרינברג: כל העלויות האלה הן בתוך עלויות ההקמה, הן לא גוזרות שום דבר בשוטף מכיוון שהתאגיד ציין בפנינו שבעקבות המעבר הזה והחסכונות הוא לא צריך עודף של כוח אדם ודברים מן הסוג הזה כפי שעלו אתמול בפתרונות שהיו בדיון ועל כן כל הנושא התקציבי הופך להיות נושא של תקציב ההקמה והשכירויות וכו'.

<שירה גרינברג: הוא יגדל באיזה שהוא סכום, אנחנו כרגע בדיונים איתם, אבל זה לא התקציב שבחוק ועל כן אין צורך לתקן את החוק.

<שירה גרינברג: אנחנו דואגים שהתקציב הזה יתוקצב.

יעקב פרי: שירה, עלה הנושא של שיפוץ קומה נוספת, לזרז אותה, והאוצר, כפי שאני מבין, נאות לתקצב את זה.

<שירה גרינברג: נכון.

<שירה גרינברג: זה מה שאמרתי שאנחנו בדיונים איתם.

מיקי רוזנטל: פשוט תגידי את זה לפרוטוקול, שאם יהיה לנו דיון בעוד כמה חודשים - - -

<שירה גרינברג: התקציב הזה ייסגר יחד עם התאגיד בתקציב ההקמה.

איתן כבל: שירה, תודה לכם.

איתן כבל: רן שטרית, בבקשה.

<רן שטרית: תודה רבה ליו"ר הוועדה, ברצוני להציג את סעיף ההסכמות לעניין הסנקציות.

<רן שטרית: במקרה של אי עמידה בתאריכי היעד להעברת הפעילות לירושלים יוטל עיצום כספי על התאגיד בסכום משמעותי של 10 מיליוני שקלים בגין כל חודש של איחור.

<רן שטרית: שר התקשורת, בהסכמת שר האוצר, יוכל להקטין את גובה העיצום מנימוקים שיירשמו באישור ועדת הכלכלה.

<רן שטרית: הפרשנות היא שאם יבוא התאגיד ויסביר, במהלך הקמה לפעמים יש הרבה מקרים אקסוגניים, חיצוניים, שיכולים לגרום, כוחות עליונים שיכולים לגרום לעיכוב, אז יש סמכות לשרים לקצץ, באישור ועדת הכלכלה, בעיצום הכספי.

<רן שטרית: העיצום יבוא מתקציב ההקמה של התאגיד לפי ההסכמות.

<רן שטרית: תודה רבה.

איתן כבל: סליחה, לפני שאני נותן לכל אחד ואחת מכם אני רוצה לשמוע קודם כל את חוות הדעת של היועצת המשפטית.

<קריאה: אני רוצה להבין, 10 מיליון שקלים?

איתן כבל: 10 מיליון שקלים.

<קריאה: לכל חודש?

<רן שטרית: לכל חודש - - -

<קריאה: אין בדיני החוזים סעיף - - -

איתן כבל: חברים יקרים, אני רוצה לנהל את הדיון.

עיסאווי פריג': שיסביר יותר על העיצום.

איתן כבל: אין מה להסביר, הוא אמר אם לא יעבדו ו-10 מיליון שקל, תקציב ההקמה, מה יש להסביר?

מיקי רוזנטל: לא, כאילו התאגיד הוא האויב ועכשיו אנחנו - - -

קארין אלהרר: אנחנו האויב - - -

איתן כבל: קארין, כבר סיימת חצי מהדברים שלך.

קארין אלהרר: לא.

איתן כבל: אז בבקשה.

איתן כבל: בבקשה, גברתי היועצת המשפטית.

<עמית ליאור: סליחה, אני רק רוצה לוודא אם זה בא על חשבון ה - - -

איתן כבל: עמית, אל תוודא כלום עכשיו.

איתן כבל: בבקשה, גברתי.

<אתי בנדלר: אדוני, כידוע לך אני ראיתי את הנושא הזה של ההצעה להטיל עיצום כספי על התאגיד ממש ממש עכשיו, כמובן שלא יכולתי לשקול את כל ההשלכות והמשמעויות של הדבר ולכן זה ממש ברמה ראשונית של שליפה מהשרוול.

<אתי בנדלר: קודם כל הטלת ענישה, סנקציה כלשהי, על אדם, על גוף, לא יכולה להיעשות בצורה שרירותית.

<אתי בנדלר: עצם ההפרה, בלי לשמוע מדוע, איך, כמה, למה, מי אחראי וכו', אין דבר כזה.

נחמן שי: עם תהליך של בירור.

<אתי בנדלר: יש תהליך שקבוע בחקיקה, בין כשמדובר בקנס פלילי ובין כשמדובר בקנס אזרחי או בעיצום כספי, יש מודלים בחקיקה כיצד עושים את זה, איך מודיעים על הכוונה להטיל עיצום כספי, תוך כמה זמן יש זכות שימוע לגוף שרוצים להטיל עליו עיצום כספי, תהליך קבלת ההחלטה, תהליך ערר על הסכום.

<אתי בנדלר: אלה דברים בסיסיים בזכויות, בין של יחיד ובין של תאגיד.

<אתי בנדלר: זה דבר אחד.

<אתי בנדלר: דבר שני, יש שני מודלים של עיצומים כספיים, יש מודל אחד של סכום קבוע ויש מודל אחד של סכום מרבי.

<אתי בנדלר: אינני יודעת מה מדובר כאן כי לכאורה מצד אחד מדובר על סכום של 10 מיליון ₪ לכל חודש בשל כל הפרה, אבל מהצד השני - - -

<קריאה: למה לא 100 מיליון שקל?

מיקי רוזנטל: לא, למה לא - - - את התאגיד?

מיקי רוזנטל: אני מציע גם לסגור את התאגיד.

<אתי בנדלר: תענה לי אתה.

מיקי רוזנטל: הרי זה מה שהוא רוצה, ראש הממשלה.

מיקי רוזנטל: יש לו טלפון אדום - - -

איתן כבל: מיקי.

<קריאה: קיזוז ולא עיצום.

<קריאה: הפחתת תקציב ולא - - -

<אתי בנדלר: אנחנו לא מדברים כרגע בכלל על עיצום כספי?

<אתי בנדלר: זה אותו דבר.

מיקי רוזנטל: זה אותו דבר, זה מלים מכובסות.

מיקי רוזנטל: לא מקובל.

נחמן שי: זה אמור להיות בחוק?

<אתי בנדלר: זה מה שאני שומעת.

נחמן שי: חבר'ה, מה קרה לכם?

נחמן שי: מה קרה לכם?

איתן כבל: חברים, כל אחד בתורו, מה קורה לכם?

עיסאווי פריג': בסדר, אבל אתה חש את האווירה.

איתן כבל: עיסאווי, לא כל אחד פה ידבר, זה לא מבזקים יוצאים מפה, מירושלים.

איתן כבל: תנו קודם כל לסיים.

<אתי בנדלר: נקודת המוצא היא שחייבים לשלם את הסכום הזה, בין בדרך של קיזוז, בין בדרך אחרת, אינני יודעת מה, אלא אם כן שר התקשורת, בהסכמת שר האוצר ובאישור ועדת הכלכלה - - -

איתן כבל: אלדד, אתה מברר כבר איך אתה מעביר את הכסף?

איתן כבל: מה?

איתן כבל: די, מספיק.

איתן כבל: שומעים אותך עד פה.

איתן כבל: אני אומר לכם, זה מפריע, אני אתחיל להוציא, זה לא נעים.

<אתי בנדלר: זאת אומרת שניתן יהיה להפחית לכאורה את הסכום הזה רק אם תהיה הסכמה של כל אחד מאלה, שר התקשורת, שר האוצר וועדת הכלכלה.

קארין אלהרר: בקיצור, לעולם לא יופחת.

<אתי בנדלר: מספיק שאחד מאלה לא יסכים להפחתה, גם אם לכאורה יש כוח עליון, אפילו במקרה של כוח עליון, שלא תהיה מחלוקת לגביו, אז אם אחד מאם לא יסכים לקזז את הסכום - - -

מיקי רוזנטל: כוח עליון חייב להיכנס בכל מקרה.

<אתי בנדלר: ונקודה אחרונה, שימו לב שמדובר כאן על קיזוז בעצם מתקציב המדינה, מסכומים שמשולמים מתקציב המדינה.

נחמן שי: המדינה משלמת לעצמה.

<אתי בנדלר: המדינה תטיל קנס - - -

נחמן שי: על עצמה.

נחמן שי: שאלת הבהרה, אני רוצה להפנות אלייך.

נחמן שי: אני בטוח שלא נקבל, לא את העיצומים הכספיים ולא את העיצומים הפרסונליים, מה הדרך שאפשר בכל זאת לוודא שהפעולה הזאת תתבצע לפי לוח הזמנים?

נחמן שי: זה אנחנו רוצים כן לעשות.

איתן כבל: אני רוצה לחדד את השאלה.

איתן כבל: אני מתנגד לעיצומים כספיים, שלא תהיה פה שאלה, העניין הוא אחר, טוענים חברים, ואני לא נכנס לסיבות - - - מה שאני אומר, שחברי הכנסת, ואני יכול לומר את זה בשם כל חברי הכנסת ולא בעניין כזה או אחר, רוצים באמת, התחושה היא שתהיה דחיפות של העניין, שכל הגורמים העוסקים בעניין, באמת שיעמדו - - -

נחמן שי: אנחנו רוצים לראות את זה מחייב.

נחמן שי: אני מחדד אותך, איתן, אנחנו רוצים שזה יהיה מחייב, שזה לא יהיה וולונטרי, זה דבר שהוא משמעותי.

איתן כבל: שהסיפור של שתו לי אכלו לי לא יעבוד פה.

נחמן שי: איך מבטיחים שהפעולה תתבצע בלי לנקוט באמצעים, לא להכניס אותם לכלא ולא לגזור עליהם גזרות שהם לא יכולים - - -

קארין אלהרר: אפשר לסקול אותם באבנים.

נחמן שי: בדיוק.

<דנה נויפלד: אני רוצה, ברשות היושב ראש, להציג עוד קושי שיש פה.

<דנה נויפלד: הפגיעה, מבחינת העובדה שהכסף עובר מכיס לכיס זה היבט אחד, ההיבט השני הוא שבסופו של דבר מי שנפגע מהפחתת התקציב הם העובדים.

דוד ביטן: אין שאלה, שיקיימו את החוק.

איתן כבל: אני מקווה.

איתן כבל: בעניין הזה, דוד, אין מחלוקת.

<אתי בנדלר: - - - בסך הכול פוגעים בהקמת התאגיד - - -

דוד ביטן: אז שיבואו לירושלים.

איתן כבל: סיכמנו, אתה צודק - - -

דוד ביטן: אז זה המצב, יהיה עיצום כספי, לא יקיימו - - - יעברו לירושלים לא תהיה בעיה.

דוד ביטן: לא תהיה יצירה - - -

איתן כבל: עמית, ביקשת רשות דיבור?

איתן כבל: לדעתי שני שליש ממנה כבר סיימת.

קארין אלהרר: לא יהיה עיצום כספי.

קארין אלהרר: דוד, מה זה עיצום כספי?

איתן כבל: חברת הכנסת קארין אלהרר היא הדוברת הראשונה.

מיקי רוזנטל: דנה הייתה באמצע הדברים.

איתן כבל: העניין ברור.

מיקי רוזנטל: ברור?

מיקי רוזנטל: לא ברור לי.

איתן כבל: שירה גרינברג, סגנית הממונה על התקציבים.

איתן כבל: דוד, נורית - - -

נורית קורן: העיצום הכספי צריך להיות באחריות אישית - - -

איתן כבל: אתה מכניס את זה ללופ, אתה מפחית, אתה עושה את זה שעוד יותר לא יוכלו לעמוד - - -

נורית קורן: נכון, בגלל זה אני אומרת אחריות אישית.

נורית קורן: למה לא אחריות אישית של ה - - -

מיקי רוזנטל: לכלא.

מיקי רוזנטל: נו באמת.

קארין אלהרר: אם לא עובר סוקלים אותם באבנים.

נורית קורן: מה אכפת לו?

נורית קורן: זה כסף שלו?

נורית קורן: זה כסף - - -

<אתי בנדלר: אדוני ראש העירייה, מה קורה אם העירייה לא עומדת בהוראות חוקיות?

<אתי בנדלר: על מי מטילים - - -

איתן כבל: לדעתי גם לעשות את זה לרשויות המקומיות שלא עובדות.

דוד אמסלם: קודם כל לראשי הרשויות יש חיוב אישי וגם את זה - - -

איתן כבל: אני רק רוצה להגיד לכם, דודי וחברים, בקצב הזה כל הכסף יישאר באוצר.

איתן כבל: כוונתי היא - - -

דוד אמסלם: אז מה, בזבזנו אתמול כמה שעות סתם?

דוד ביטן: - - - אם הם לא יעברו הם לא יוכלו להתקיים.

עיסאווי פריג': זה מה שאתה רוצה, דוד?

עיסאווי פריג': לכך אתה חותר?

דוד ביטן: שיקיימו את החוק.

דוד ביטן: זה הכול.

דוד ביטן: החוק זה לעבור לירושלים - - -

איתן כבל: שירה גרינברג, בבקשה.

<שירה גרינברג: משרד האוצר קודם כל שמח על הפשרה וגם צריך להגיד מילה טובה לאנשי התאגיד שעשו מאמצים גדולים אתמול והייתי עדה לכל הרמת האין סוף טלפונים וקשרים ודברים כדי שיוכלו אכן להיכנס מוקדם יותר מהמועד שהם סברו שניתן להיכנס, וכל הכבוד קודם כל, ואנחנו וגם שר האוצר, עמו שוחחתי אתמול, שמחים מאוד על המתווה בנושא הזה.

<שירה גרינברג: לגבי הטלת הסנקציות, אנחנו במשרד האוצר סבורים שלא נכון שיוטלו סנקציות מכמה סיבות.

<שירה גרינברג: אחת, אנחנו חושבים שהתאגיד, חשוב שיקבל רוח גבית וחשוב שיקום ולא נכון להערים עליו קשיים עוד ועוד ועוד ועוד.

<שירה גרינברג: המשמעות של 10 מיליון שקלים, ואני הייתי עדה לשיחות הרבות, כולנו מבינים שיכולים לקרות בדרך, יש המון שיפוצים שצריך לעשות, המון דברים שצריך להיערך, מאוד יכול להיות שפתאום קבלן כזה או אחר, פתאום יש דחייה א' או דחייה ב', הדבר הזה יבוא או על חשבון העובדים, או על חשבון התוכן, או על חשבון דברים אחרים.

דוד אמסלם: אבל אנחנו כבר פה.

איתן כבל: תן לה לסיים.

נורית קורן: האוצר צריך לדאוג לזה.

<שירה גרינברג: יש כאן עניין של תקציב מדינה שבסופו של דבר זה להטיל על תקציב המדינה עצמו את הסנקציות האלה, דבר שהוא לא מקובל עלינו ברמה - - -

דוד אמסלם: לא התכוונת להעלות את זה על השולחן פה.

<שירה גרינברג: הוא לא מקובל עלינו, לא מקובל עלינו ששר האוצר, שהסמכות הבלעדית בנושא של תקציב המדינה כיום היא שלו, לא מקובל עלינו שגורמים אחרים ייכנסו ויחליטו וישיתו על תקציב המדינה עלויות כאלה ואחרות.

<שירה גרינברג: אני רק אבהיר שאנחנו מאמינים שאנשי התאגיד יעמדו בלוחות הזמנים, אנחנו מאמינים שהם יכבדו את החוק, שאני בטוחה שזה מה שיקרה ומדברים שאנחנו כיום לא יודעים לצפות זה נראה לי לא נכון לעשות כזה דבר.

איתן כבל: עיסאווי, אתה יודע מה זה שיטת המאוורר או הנפנף?

איתן כבל: זה מה שאתה עושה עכשיו.

עיסאווי פריג': אני רשום?

איתן כבל: אתה רשום.

איתן כבל: במקום לקדם אותנו אתה רק מגדיל את האש.

מיקי רוזנטל: אתה יכול להוציא את שני הגורמים האלה?

מיקי רוזנטל: הם מפריעים נורא.

איתן כבל: בבקשה, אדוני המנכ"ל.

<שלמה יהודה פילבר: אני לא הייתי שותף לדיונים שלכם אתמול וזה הובא אליי כהסכמה של כלל חברי הוועדה, פעם ראשונה.

<שלמה יהודה פילבר: פעם שנייה, גלגול העיניים הזה, אני מדבר כרגע על האוצר, שאין סנקציות, לא משנה איך נקרא לזה, הפחתת תקציב, עיכוב תקציב, לגופים ציבוריים שנותנים להם מסגרת מסוימת והם חורגים ממנה, הוא גלגול עיניים - - -

קארין אלהרר: לא מסגרת תקציבית.

<שלמה יהודה פילבר: מכירים את הסנקציות של האוצר במקרה של חריגה - - -

איתן כבל: האוצר - - -

<שלמה יהודה פילבר: האוצר, אני מדבר על המדינה, שהאוצר שומר על הכסף של המדינה.

<שלמה יהודה פילבר: כשיש גוף ציבורי שמקבל כסף ומקבל משימות ולא עומד במשימות שלו, המדינה בדרך כלל, דרך הכסף, גורמת לו או לחזור לתקרת שיא כוח אדם, או לעשות פעולות מסוימות אם הוא לא עושה אותן, או לעכב, או לעשות.

<שלמה יהודה פילבר: זאת אומרת לדבר על זה - - -

קארין אלהרר: לשלם.

קארין אלהרר: זה לא אותו דבר.

<שירה גרינברג: אמרתי שזו הסמכות של שר האוצר ולא משהו שצריך להיות בחתימה כרגע.

<שלמה יהודה פילבר: עכשיו אני רוצה להגיע לסמכות שר האוצר.

<שלמה יהודה פילבר: אני אומר את זה בצער רב, אתה מכיר אותי מספיק, ישבתי אצלך פה בוועדה מספיק פעמים - - -

דוד ביטן: אל תדברי דבר והיפוכו.

איתן כבל: דוד, סליחה.

איתן כבל: למה אתה רוצה - - -

עיסאווי פריג': תטיל עליו סנקציה.

דוד ביטן: הוא לא יכול - - - כשכתוב בחוק - - - אז למה את אומרת את זה בכלל?

<שירה גרינברג: אני אומרת שמה שהאוצר - - -

איתן כבל: דוד, היה מכובד שאני אבוא לוועדה שלך ואני אפריע לך ככה?

דוד ביטן: לא, אבל יש גבול.

איתן כבל: גם אצלך - - -

דוד ביטן: יש לאוצר בכלל סמכות - - -

איתן כבל: דוד, יש גבול איך אתה מפריע לי בדיון.

<קריאה: קודם כל אני רוצה להגיד לך שלקחנו לו את הוועדה.

עיסאווי פריג': דוד, דוד, איך הליכוד היה משלם - - -

איתן כבל: עיסאווי, עזוב אותי עכשיו מהליכוד.

איתן כבל: עיסאווי, די.

עיסאווי פריג': היה פושט את הרגל.

עיסאווי פריג': די נו.

איתן כבל: עיסאווי, די.

איתן כבל: די, חבר'ה, די עם הילדותיות הזו.

איתן כבל: זה הופך להיות דיון ילדותי.

איתן כבל: הגזמתם.

איתן כבל: אני נותן לכם בסבבה, הכול בסדר, אבל עפתם על עצמכם.

נחמן שי: לא, תסגור את המסיבה.

איתן כבל: בבקשה.

<שלמה יהודה פילבר: אני מאוד שמח על זה שבפעם הראשונה שאני שומע, ובדיונים כאלה האוצר פתאום מאמינים ולא רוצים לעשות שום דבר.

<שלמה יהודה פילבר: בכל הדיונים שהיו פה עד היום, אם שמת לב, אני הופעתי פה, לקחתי אחריות, הממונה על התקציבים באוצר לא הגיע לפה, פעם אחת שהוא הגיע, בשבוע שעבר, זה היה בשביל למסור לוועדה נתונים, הייתי אומר מטעים, לא מדויקים.

<שירה גרינברג: סליחה, זה לא נכון.

<שלמה יהודה פילבר: נשאיר את זה ככה.

<שלמה יהודה פילבר: אני חושב שבעניין הזה צריך למצוא איזה שהוא מכניזם.

<שלמה יהודה פילבר: זה אתם צריכים, שגוף ציבורי שיש לו - - -

איתן כבל: שלמה, תודה.

דוד אמסלם: לגבי מה שהיא אמרה, אחת, אנחנו הגענו לאן שהגענו בגלל שאף אחד לא עקב אחרי התכנית של התאגיד ואף אחד לא וידא - - -

איתן כבל: דוד, אתה מפריע.

מיקי רוזנטל: מי זה אף אחד?

מיקי רוזנטל: מי היה אמור להיות אחראי על זה?

דוד אמסלם: דקה.

דוד אמסלם: אני לא עושה פוליטיקה עכשיו על הנושא.

דוד ביטן: אי אפשר להתערב בכלום?

דוד אמסלם: דוד, אתה מפריע לי.

דוד אמסלם: לא כל דבר זה פוליטיקה, זה אחת.

עיסאווי פריג': חידשת לי.

דוד אמסלם: שתיים, במסגרת הסנקציה, הרי היא טענה בעצם לכאורה שפה מדובר שאם יהיו עיכובים בשיפוץ כזה או אחר, אנחנו גם ביקשנו לפתור את זה, שאם התאגיד חושב שיש לו עיכוב מוצדק שיבוא לשר, באישור הוועדה - - -

איתן כבל: אוקיי.

איתן כבל: דודי, רוץ לוועדה שלך.

דוד אמסלם: תודה רבה.

איתן כבל: בבקשה, קארין אלהרר

קארין אלהרר: אדוני היושב ראש, אני רק רוצה להזכיר, קודם כל אני רוצה לשאול את השאלה מאיפה יבוא הכסף.

קארין אלהרר: אוקיי, 10 מיליון כל חודש, ממה זה יורד?

קארין אלהרר: זה יורד או ממשכורות עובדים או מהפקות.

<קריאה: נכון, על פעילות לא בירושלים.

קארין אלהרר: אדוני היושב ראש זוכר, כי השתתף בדיוני הוועדה, אתה זוכר שקבענו מנגנון, שיהיה משפך, בלי התערבות של האוצר, בלי התערבות של גורמים פוליטיים, גם בתקציב, המטרה הייתה שזה יגיע ישר מאגרת הרדיו אל התאגיד, למען השידור הציבורי.

קארין אלהרר: עכשיו מה עושים?

קארין אלהרר: יש פה איזה קוניונקטורה פוליטית, הבנתי אותה, מנסים להערים קשיים - - -

דוד ביטן: שום פוליטיקה?

קארין אלהרר: אל תפריע לי.

דוד ביטן: פוליטיקה אתם עושים.

איתן כבל: דוד, בסדר גמור.

איתן כבל: אוקיי.

קארין אלהרר: לא, זה רשום על שמכם.

איתן כבל: אנחנו בשלטון 40 שנה, לא אתם.

עיסאווי פריג': לא, הוא אומר בדיחה.

דוד ביטן: אנחנו בשלטון, אתם עושים פוליטיקה.

עיסאווי פריג': דוד אומר בדיחות.

קארין אלהרר: אדוני, אני רוצה לומר, מה שטען מנכ"ל משרד התקשורת, הוא לא דומה כהוא זה למצב שמציעים כרגע.

קארין אלהרר: אם משרד ממשלתי לא עומד בתקציב, סביר שלא ייתנו לו תוספת, אבל לגרוע מתקציב בגלל שלא עומדים בתנאי של שכירות, תגידו, השתגענו?

קארין אלהרר: מה זה הדבר הזה?

קארין אלהרר: פעם הבאה נגיד, אוקיי, כליה ימנית של כל חבר מועצה - - -

איתן כבל: אל תיתני, זה עוד ייכנס לחוק.

מיקי רוזנטל: כליה וקרנית בכל חודש.

איתן כבל: מילה ליושב ראש התאגיד ואחריו נחמן.

<גיל עומר: גיל עומר, יושב ראש התאגיד.

קארין אלהרר: אח ורע.

<גיל עומר: אני רוצה להגיד שני דברים קצרים, אחת, שיהיה ברור חד משמעית, אנחנו מתכוונים להיות בירושלים.

<גיל עומר: לא בכאילו ולא בקריצת עין ולא באולי, אנחנו נהיה בירושלים כמה שיותר מהר, לפי המדרגות האלה שנתנו ואנחנו נעמוד בזה.

<גיל עומר: שתיים, אני שומע פה כל מיני דברים כאילו התאגיד אשם במזמוז זמן, באי עמידה בזמנים, ואני רוצה להגיד משהו נורא ברור, להטיל רפש על אנשים שעשו עבודה מדהימה במשך תקופה להקים דבר, אבל מועצת התאגיד מונתה לפני שלושה חודשים, עד אז לא מונתה המועצה במשך שנה וכך אי אפשר היה להתקדם.

קארין אלהרר: מעניין למה.

<גיל עומר: המועצה מונתה לפני שלושה חודשים ומשם הדברים רצים וירוצו הלאה.

איתן כבל: תודה.

איתן כבל: טוב שאמרת את כל הדברים האלה.

דוד ביטן: חיכינו רק לך באמת.

<קריאה: אגב, הסנקציות על התאגיד צריכות להיות הסנקציות שיטילו על שר התקשורת, על זה שהוא לא הקים מועצה במשך שנה וחצי.

<קריאה: לפני שהמועצה נכנסה היה הסכם להיכנס להר החוצבים בירושלים, רק שתדעו.

קארין אלהרר: אדוני היושב ראש, שאלה, אני רוצה לשמוע מגיל עומר למה לא מונתה המועצה.

נחמן שי: זה הפרק השני בספר.

איתן כבל: סדר הדוברים הוא כזה ואני עובר להצבעה, נחמן שי, דוד ביטן, אם ירצה, מיקי רוזנטל, עיסאווי ורועי פולקמן, אם ירצה לומר.

איתן כבל: נחמן, בבקשה.

נחמן שי: כל העולם שאנחנו עוסקים בו הוא עולם הפוך עכשיו, קורים פה דברים שאני לא שמעתי אף פעם שיקרו, הממשלה יזמה חוק שעכשיו היא עושה כל מאמץ כדי לעכב אותו ולעצור אותו, ואם זה לא מצליח לה אז היא החליטה גם להעניש את עצמה והיא מטילה קנסות על עצמה.

נחמן שי: אני אומר לכם, צריך לקרוא עוד פעם ועוד פעם את הדברים האלה אחורה כדי לראות איך זה התגלגל.

נחמן שי: אנחנו, שעמדנו בצד וניסינו לעצור את התהליך הזה ולהגיד שזה לא יעבוד, אנחנו מוצאים את עצמנו עכשיו דוחפים אותו קדימה כדי שהוא לא ייפול.

נחמן שי: אני אומר לכם, לא נתקלתי עוד בתופעה כזאת בשום מקום.

נחמן שי: הקנס זה רק התוספת שרוצים להטיל על הגוף אם הוא לא יעמוד בדרישות שנדרשות ממנו.

נחמן שי: זה לא יעבוד.

נחמן שי: אי אפשר להטיל קנסות.

נחמן שי: ושמעתי גם במהלך הלילה שרצו לכלוא את מנהלי התאגיד אם הם לא יעמדו בדרישות מהם.

נחמן שי: מעצר מנהלי עד להודעה חדשה.

נחמן שי: מעצרים מנהליים זו ההתמחות שלך, דיכטר.

<קריאה: ועל זה אנחנו נלך הביתה.

<קריאה: על זה נלך הביתה.

נחמן שי: זה ברמה הכללית מה שקורה סביב התהליך הזה, כדאי שנבין את זה.

נחמן שי: וגם תוצאת משנה נוספת היא שיש בעל בית.

נחמן שי: לא הציבור הוא בעל הבית של התאגיד, אלא המדינה היא בעלת הבית וזה תמיד צעקנו.

נחמן שי: אנחנו צריכים לקבל מכתב מסודר מהתאגיד לגבי לוח הזמנים, כל הפעילויות שיהיו בירושלים מהדקה הראשונה, אחרי חצי שנה, אחרי שנה, זאת תהיה התחייבות של התהליך, אי אפשר להסתפק בדברים שנאמרו פה כדי לדעת שזה מסתדר.

נחמן שי: אני הייתי מעורב אתמול, יחד עם חבריי, בתהליך הזה, זה בסדר גמור, תוך שנה וחצי התאגיד יתפקד ברובו מירושלים.

נחמן שי: ואגב, שלא תטעו, תמיד הייתה לרשות השידור גם פעילות בתל אביב וגם בכל הארץ ולחצנו על פריפריה ולחצנו על הכול, אני מכיר את הנדנדה הזאת, כשיושבים פה זה רק ירושלים, כשיוצאים מהחדר אומרים 'ומה עם קרית שמונה?

נחמן שי: ומה עם הנגב?

נחמן שי: ' ולמה לא פה ולמה לא שם.

נחמן שי: התאגיד צריך להתפרס בכל הארץ, זה חלק מהאחריות שלו, הוא יהיה ממוקד בירושלים, בתל אביב ובמקומות אחרים.

נחמן שי: זה הכול, תודה.

איתן כבל: תודה.

איתן כבל: דוד ביטן, בבקשה.

דוד ביטן: אנחנו רצינו אתמול, אני מזכיר לכם, כנראה שנשכח העניין, שרק כשהם יהיו בירושלים התאגיד יחל לפעול.

דוד ביטן: אנחנו אומרים שברגע שהם יתחילו לפעול ולא קיימו את החוק איזה סנקציה יש לנו כלפיהם?

דוד ביטן: שום סנקציה אם הם לא עמדו בחוק.

נחמן שי: עבריינים?

נחמן שי: מה קרה לכם?

מיקי רוזנטל: הם לא רוצים שהתאגיד יתחיל.

מיקי רוזנטל: מה לא ברור לך, נחמן?

איתן כבל: חברים, אני מבקש לתת לדוד לדבר.

דוד ביטן: ולכן קנס כספי.

דוד ביטן: עם כל הכבוד לאוצר, מדובר בתאגיד שהוקם על פי דין, אנחנו מכירים את החוק ומכירים את הדין שחל בעניין הזה.

דוד ביטן: הטיעון של משרד האוצר, שהם באמת עכשיו עובדים רק על אמונה, זה באמת דבר חדש לי, שאתם עובדים על אמונה, אבל לשר האוצר אין סמכויות בעניין הזה מכיוון שהתקציב מעוגן בחוק.

דוד ביטן: זה לא מצב רגיל שהוא צריך לקבוע כמה תקציב יקבל התאגיד, התקציב מעוגן בחוק ולכן אין לו שום סמכות להפחית את התקציב הזה שהוא מעוגן בחוק.

דוד ביטן: הדרך היחידה להפחית אותו זה באמצעות החוק עצמו.

<שירה גרינברג: אני רק אגיד לך שעל פי החוק שר האוצר גם מאשר את התקציב כל שנה.

דוד ביטן: לא משנה, כתוב בחוק, מה זה מאשר?

<שירה גרינברג: אבל הפרשנות גם היא כזאת שאם יש דברים שלא מציינים בחוק הוא גם יכול - - -

דוד ביטן: למה את מפריעה לי?

דוד ביטן: אפשר לדעת למה האוצר מפריע לי?

<שירה גרינברג: לא, אני רק - - -

דוד ביטן: אז אני אומר שאין לו שום סמכות לנצל הפחתת תקציב כי התקציב קבוע.

דוד ביטן: הדרך היחידה לעשות את זה היא באמצעות החוק עצמו שבא ואומר שתהיה הפחתה.

דוד ביטן: זה תלוי בהם, לא בנו.

דוד ביטן: אני מזכיר לכם שהחוק אומר, לא החוק הזה, החוק המקורי אומר שאסור לנו להתערב בתאגיד בשום דבר.

דוד ביטן: הם רכשו, המועצה והמנכ"ל רכשו את התאגיד בכסף, הם עושים מה שהם רוצים.

<עמית ליאור: מינו אותם.

דוד ביטן: הם עושים מה שהם רוצים ולכן אין לנו ברירה, כיוון שאנחנו לא מאמינים, הנה אני אומר, לא מאמינים שהרצון שלהם לשדר מירושלים, לא מאמינים להם ולכן אנחנו רוצים לעגן את זה בחקיקה, שיהיה קנס.

דוד ביטן: זה תלוי בהם, לא תהיה להם בעיה.

דוד ביטן: אם לא יעמדו תהיה להם בעיה.

דוד ביטן: אז שיעבדו על מנת לעמוד במה שהחוק מבקש מהם.

איתן כבל: תודה.

איתן כבל: מיקי רוזנטל.

מיקי רוזנטל: תודה רבה, אדוני היושב ראש.

מיקי רוזנטל: ראשית, אין תקדים לחוק כזה בחקיקה הישראלית, לסעיף, אין דבר כזה.

מיקי רוזנטל: זה מתאים למדינות שאנחנו לא רוצים להימנות עליהן, ובכל זאת בגלל שאנחנו רוצים ויש תחושה פה לאנשים ש - - -

<קריאה: האוצר מנע הפקות במשך שלוש שנים מרשות השידור כי הוא רצה לקדם את החוק, רק כדוגמה.

<קריאה: הוא פגע בשידור הציבורי שלוש שנים - - -

איתן כבל: שלמה, אתה לא מקדם את - - -

מיקי רוזנטל: מומו, אתה לא שמעת אותי.

מיקי רוזנטל: אני לא אמרתי שאסור למדינה חלילה להטיל עיצומים כספיים, תשמע אותי עד הסוף ואחר כך - - - אני אמרתי שהניסוח שהצעתם עכשיו, אין לו אח ורע בחוק הישראלי, נקודה.

מיקי רוזנטל: זה לא אומר שהמדינה איננה רשאית להטיל עיצומים כספיים, אבל בגלל שיש, כאמור, חשש כבד מצד אחד שהתאגיד לא יעבור בעיתוי שהוא הבטיח לירושלים, אנחנו רוצים להבטיח את זה, כולנו רוצים להבטיח את זה, ומאידך צריך לעשות את הדבר הזה באופן ראוי והגיוני ומידתי בעיקר, ועכשיו זה לא מידתי, אני מציע את הדבר הבא, את ההצעה הבאה.

מיקי רוזנטל: קודם כל זה לא יהיה עיצום כספי, אלא עיכוב כספי - - -

דוד ביטן: לא, לא.

מיקי רוזנטל: אתה תפסיק להגיד לא, תתקשר לראש הממשלה קודם לשאול מה דעתו, אולי הוא מסכים?

דוד ביטן: אולי אני אתקשר לערוץ 2 ו - - -

מיקי רוזנטל: דו נו באמת.

מיקי רוזנטל: מנסים פה להיות ענייניים וכל היום אתה קופץ.

מיקי רוזנטל: אתה והתאום הסיאמי שלך.

דוד ביטן: לא עיכוב - - -

מיקי רוזנטל: חלאס, די, נמאסתם.

מיקי רוזנטל: באמת.

דוד ביטן: נבטל להם את התקציב.

מיקי רוזנטל: אוקיי, בסדר, נבטל להם.

מיקי רוזנטל: תסגור.

מיקי רוזנטל: איפה ההצעה שלך לסגור את התאגיד?

דוד ביטן: היא תעבור, אל תדאג.

מיקי רוזנטל: אני לא דואג, בעניין הזה אני סומך עליך.

דוד ביטן: סמוך עליי.

מיקי רוזנטל: ובכן, מה שאני מציע זה כדלקמן, כדי שזה יהיה מידתי, ראשית קודם כל לסייג את הסעיף לכוח עליון וכל מה שנהוג בדיני חוזים.

מיקי רוזנטל: זה אחת.

מיקי רוזנטל: זה הכרחי, כי יש דברים שהם כוח עליון, מה לעשות?

מיקי רוזנטל: תהיה רעידת אדמה, מה נעשה?

מיקי רוזנטל: גם אז נקנוס אותם?

<אתי בנדלר: וקודם כל צריך זכות שימוע כדי שמטיל הסנקציה או העיכוב יידע אם יתקיימו נסיבות שהוא רוצה להטיל את הסנקציה שתהיה אשר תהיה.

<אתי בנדלר: זה דבר בסיסי, בלי זכות שימוע - - -

דוד ביטן: עשינו את זה הפוך, כשרוצים לבטל.

<אתי בנדלר: אין דבר כזה, להטיל סנקציה בלי זכות שימוע.

<אתי בנדלר: זה לא יכול להיות.

דוד ביטן: אין דבר כזה - - -

מיקי רוזנטל: שתי דקות תקשיב ואולי תשתכנע.

מיקי רוזנטל: מאחר שכן חשוב שיהיה תמריץ לתאגיד לבוא בעיתוי שקבענו לו אני מציע את הדבר הבא, אחת, שזה לא יהיה עיצום כספי, אלא עיכוב כספי.

מיקי רוזנטל: גם עיכוב כספי כואב בכיס.

מיקי רוזנטל: כל חודש עיכוב זה משמעותי, אם היה צריך לעבור כסף והוא לא עובר זה משמעותי, זה עיכוב כספי.

מיקי רוזנטל: אבל בסופו של דבר הכסף כן יעבור לתאגיד ואז יש לו אינסנטיב לעשות את זה כמה שיותר מהר.

מיקי רוזנטל: זה דבר ראשון.

מיקי רוזנטל: הדבר השני שאני מציע, הסכום של 10 מיליון שקלים הוא בלתי פרופורציונאלי לסכום ההקמה, זה יכול לפגום בתהליך ההקמה עצמו.

מיקי רוזנטל: הרי מה אתה אומר?

מיקי רוזנטל: אם הם חלילה לא יצליחו ביולי ויגיעו באוגוסט ועכשיו הם צריכים את ה-10 מיליון שקלים האלה כדי להשלים את הקמת הבניין, כדי לעשות טיח - - -

דוד ביטן: לא, שמה התקציב רגיל.

מיקי רוזנטל: לא משנה מה.

מיקי רוזנטל: זה יהיה פגיעה, או בעובדים, או בהקמה.

מיקי רוזנטל: ולכן הסכום הוא בלתי פרופורציונאלי.

מיקי רוזנטל: אני מציע להעמיד אותו על סכום של 2 מיליון שקלים, זה קנס מאוד מאוד משמעותי וזה עיכוב מאוד משמעותי והוא פרופורציונאלי ומידתי לעניין.

מיקי רוזנטל: אני לא אוהב אותו, אבל זאת ה - - -

איתן כבל: תודה.

איתן כבל: עיסאווי ואחריו רועי פולקמן ואילטוב.

עיסאווי פריג': אני לא אאריך במלים, אבל ההצגה הזאת ושמה רשות התאגיד הציבורי ועכשיו אקוניס החליף את זה לישראלי ועכשיו נכנסו כוכבים ושחקנים חדשים בפרק החמישי שלה, אני שומע את ידידי דוד ביטן, שלא היו בפרקים הקודמים, זה מעייף, ידידי.

עיסאווי פריג': עכשיו אני שומע את חברי ביטן אומר לאוצר 'אין לכם סמכות', אתה יודע למה?

עיסאווי פריג': כי עכשיו העמדה שלכם לא משרתת את משרד ראש הממשלה ואת דוד ביטן - - -

דוד ביטן: לא, זה כתוב בחוק, התקציב קבוע בחוק.

עיסאווי פריג': אז אין לכם סמכות.

עיסאווי פריג': מתי שהעמדה שלכם - - -

דוד ביטן: הנה, יש לנו עורך דין מומחה לעניין, שיבוא ויגיד.

עיסאווי פריג': כשהסמכות שלכם תשרת את החברים אז יש לכם סמכות.

עיסאווי פריג': איתן, אני מסכים עם הרעיון שמיקי העלה, עיכוב בסכום מינורי ולא - - - ודבר נוסף, חברים, בשנתיים האחרונות שהתאגיד עוכב באופן שיטתי והיה תקציב להפקות המקור, קרוב ל-200 מיליון שקל בדרגים שונים, והחוזים וההתחייבויות - - - איתן תקשיב.

עיסאווי פריג': אז אני אפסיק לדבר, אז אין שר באולם.

עיסאווי פריג': זה חשוב לי, אני שואל את החברים.

עיסאווי פריג': נחכה עד שיגמרו.

עיסאווי פריג': יש לך רוב בוועדה, מה אתה צריך - - -

איתן כבל: חברים יקרים, אתם לא פעם ראשונה פה, אני משתדל להעביר דברים - - -

עיסאווי פריג': איזה משתדל להעביר - - -

איתן כבל: אתמול העברתי את זה על הראש של כולם, נכון?

עיסאווי פריג': כן, למה הלחץ של דוד ביטן?

איתן כבל: תסיים את הדברים שלך.

עיסאווי פריג': אני אומר, צריך גם להיות עקביים בכל סוגיית הסנקציות.

עיסאווי פריג': אם להטיל, אז היוצרים שסבלו שנתיים בכל החוזים שלהם ואף אחד לא שם עליהם, אז גם צריך לפצות אותם ולהטיל סנקציות על התאגיד.

עיסאווי פריג': די, זה משחק פוליטי, אין לו מקום.

עיסאווי פריג': דוד, בוא תשב כאן, אתה בעמדת מיעוט והפוליטיקה לא תעזור לכם.

דוד ביטן: לא, אנחנו מנסים איזה שהיא פשרה.

עיסאווי פריג': אתם מנסים למצוא מכשולים וחסמים בכל מיני דרכים.

עיסאווי פריג': די נו.

איתן כבל: רועי פולקמן, אילטוב וראש העיר יסגור, נעשה הפסקה חמש דקות, נביא - - -

רועי פולקמן: איתן, אנחנו רוצים לסיים את הסאגה הזאת.

מיקי רוזנטל: די, אי אפשר לדבר פה.

אילן גילאון: - - - התקשורת היא שמאלנית, זה אסור.

איתן כבל: אילן, ברוכים הבאים.

מיקי רוזנטל: מה זה?

מיקי רוזנטל: נהיה פה - - - אי אפשר.

איתן כבל: מיקי, סיימת את התור שלך.

אילן גילאון: התאגיד - - - את היוצרים, להחתים על מכתבי מפלגה ו - - -

איתן כבל: אילן.

איתן כבל: אני אוציא את חברי הכנסת.

איתן כבל: בבקשה.

רועי פולקמן: רק הערה אחת, צריך להגיד גם לתאגיד, זה מכוון גם לראש העיר, עד היום התאגיד באמת כן עמוד בחוק.

רועי פולקמן: אני לא נתקלתי לאורך כל הדרך - - - העיכובים היו כי אנחנו שינינו את החוק, כי הכנסת, כי הממשלה, זה לא שיש כאן אמירה שלו.

רועי פולקמן: יחד עם זאת, כחלק מהדיונים אתמול על המתווה הייתה דרישה לוודא שאכן אנחנו פותחים את העניין הזה שיש איזה שהיא סנקציה, איזה שהוא מקל.

רועי פולקמן: אני שמעתי סכומים יותר נמוכים אתמול ולכן אני גם חושב שהסכום של 10 הוא גבוה, אנחנו דיברנו אז על 5, היו כל מיני סכומים, אבל ההצעה של עיכוב נראית לי נכונה, ולא ביטול.

רועי פולקמן: ברור שצריך להכניס את כל השלייקס, שימוע, לא שימוע, מה הנוהל שצריך לעשות את זה.

רועי פולקמן: רק נקודה אחת שצריכה להיות ברורה, הנוהל הוא ששר האוצר, בהתייעצות עם שר התקשורת, יכול להפחית את סכום העיכוב הזה.

דוד ביטן: יאללה, זה - - -

רועי פולקמן: כי זה בסמכות האוצר.

רועי פולקמן: זה הכול.

רועי פולקמן: אלה הדברים האלה, ברגע שיהיה אפשר להגדיר שזה ברור ש - - -

דוד ביטן: אז חזרת מהסיכום?

רועי פולקמן: לא, ממש לא חזרתי.

רועי פולקמן: מה חזרתי?

דוד ביטן: מהסיכום.

איתן כבל: פולקמן, סיימת?

רועי פולקמן: כן, תודה.

איתן כבל: הדובר הבא רוברט אילטוב.

רוברט אילטוב: דוד, אני חושב שהסיפור הזה של 10 מיליון שקל מחטיא את המטרה והוא פוגע בכך שאנחנו נגיע בזמן לירושלים.

רוברט אילטוב: בואו נעזוב את העניין הפוליטי, ניקח את הסיפור של ההקמה, תרצו או לא תרצו יצטרכו לקחת את זה בחשבון ולשים את הכסף בצד, גם אם הם באים ומקימים את זה בזמן.

רוברט אילטוב: ברגע שהם שמים את הכסף בצד הם נפגעים והתהליך נפגע, לכן הסיכוי שזה יקום בזמן, הוא מתחיל - - -

דוד ביטן: עוד פעם, התקציב - - -

רוברט אילטוב: הוא מתחיל להגיע ולשאוף לאפס.

רוברט אילטוב: לכן אני חושב שהסוגיה הזאת מחטיאה את המטרה.

רוברט אילטוב: אנחנו נגיע לסכום כזה, סכום אחר, אין בעיה להגיע לסכום, השאלה היא אם אנחנו - - -

מיקי רוזנטל: תן לאחד לגמור משפט.

רוברט אילטוב: דוד, השאלה אם אנחנו מגיעים למטרה שאנחנו רוצים שזה יתחיל בזמן בירושלים.

רוברט אילטוב: זאת השאלה.

רוברט אילטוב: ברגע ש - - -

דוד ביטן: - - -

איתן כבל: דוד, אתה הופך לי את הוועדה ל - - - באמת, זה לא מכובד, אנחנו גם חברים וזה כבר לא פוליטיקה, זה ניהול ועדה, חברות של ניהול ועדה.

איתן כבל: אלוהים חנן אותך בקול בלי עין הרע, של אצטדיון ועוד בלי מיקרופון.

דוד ביטן: אני רוצה להשיב.

איתן כבל: בסדר, בבקשה.

רוברט אילטוב: חברים, אנחנו רוצים שהשידור יגיע בזמן לירושלים, זה מכנה משותף של כל חברי הוועדה, השאלה אם בהכנסת סעיפים כאלה אנחנו מגיעים לאותה מטרה שאנחנו מציבים לנו.

איתן כבל: תודה, נורית.

נורית קורן: אני הפכתי להיות מבולבלת לגמרי, מה קורה פה, ואני מרחמת על העובדים שעוד יותר מבולבלים.

נורית קורן: כמו שאמרתי אתמול, חייבים לפעול מירושלים מתחילת השידורים והנושא של אחריות אישית, עיצום, כל מה שצריך לפי החוק, להחיל את כל הדברים האלה ויאללה, שנצא כבר לדרך ומכאן שסוף סוף העובדים יידעו מה קורה אותם, שיקלטו אותם ושיעבדו, כי העובדים פה בסופו של דבר משלמים את המחיר, וזה מה שחשוב.

איתן כבל: תודה.

איתן כבל: פרי, בבקשה.

יעקב פרי: אני מצר על כך שאנחנו כאילו מתחילים עכשיו את הדרך כבר באי אמון.

יעקב פרי: אני חושב שישנה בעיה חמורה מאוד, מבחינתי אפילו גובלת בטרגית, עם אי טיפול בנושא העובדים הנוכחיים של רשות השידור, שבמקום להתעסק עם זה ובמקום לנסות למצוא פתרונות אנחנו שולחים לדרך את התאגיד החדש ואת ראשיו באי אמון טוטאלי.

יעקב פרי: אז סגרנו את בעיית ירושלים, נושא ירושלים, שאני חושב שהוא חשוב, שהוא ערכי, שהוא ציוני, ועכשיו עוברים ומדברים על נושא של איך להבטיח שהם יגיעו לירושלים ויש בזה גם הבעת אי אמון, אבל מהצד השני, אני שואל שאלה, ואם הם כן יגיעו בזמן, ניתן להם בונוס?

נורית קורן: אולי כן.

יעקב פרי: אז אני אומר, בואו נהיה הוגנים, אם הם עומדים בזמן שיבוא האוצר, או משרד התקשורת, או הממשלה, וניתן להם בונוס.

יעקב פרי: אם לא, למצער אני מוכן, למרות שאני נגד סנקציות, אני מוכן שיהיה העניין של העיכוב או ההשהיה בסכום סביר על מנת לגרום לאינסנטיב.

נורית קורן: אני רק רוצה להזכיר שבחוק הקודם היה רשום שהם צריכים לשדר מירושלים ולא ממקום אחר.

איתן כבל: אנחנו זוכרים את זה, זה בדיוק הדיון.

איתן כבל: אדוני ראש העיר, משפט.

ניר ברקת: אדוני היושב ראש, אני חושב שהמתווה שהוצג על ידי התאגיד, אם הוא יתקיים ואומר שבזמן מרכז הכובד נשאר בירושלים, לצערנו הרב הוא לא מתחיל ב-100% בירושלים, שזה כבר פיחות במעמדה של העיר ופגיעה בעובדים.

ניר ברקת: אבל אם יעמדו במסגרת שצוינה אז הפגיעה צומצמה וזה משהו שלאורך זמן ירושלים וכולנו נוכל לחיות איתו.

ניר ברקת: אני רוצה לומר שזה רחוק מלהיות מושלם, אבל אם חלילה הם לא יעמדו במסגרת הזמן או במבנה הארגוני שהם מתארים פה היום, ולצערי הרב יש ספק אם הם יעמדו בזה או לא והתאגיד רכש את הספק הזה ביושרה, תקרא לזה סנקציות, תקרא לזה בונוס אם הם יעמדו ביעדים, החשיבות של העמידה בהסכם היא קריטית למימוש אותן מטרות שאנחנו רוצים היום לאשרר ולהוציא את התאגיד לדרך.

ניר ברקת: אנחנו רוצים שתצליחו.

ניר ברקת: לכן הסנקציה/בונוס, אפשר להתחיל עם סכום יותר נמוך ולתת בונוס להצלחה, או להגיד ש'חברים, אם לא תעמדו במסגרת זה חמור מאוד ולכן מישהו פה ייתן את הדין', לחליפין לא יממנו את מה שלא בירושלים, התפיסה שאומרת - - -

איתן כבל: תודה.

איתן כבל: הבנו, אתה נכנסת ללופ עם עצמך.

איתן כבל: דנה, משפט.

<דנה נויפלד: שני משפטים, אם אפשר.

<דנה נויפלד: משפט ראשון, אני שמעתי גם את ראש עיריית ירושלים מדבר על זה אתמול ברדיו, בראיון, שאין לו כוונה והוא בעד התאגיד ובעד השידור הציבורי והסנקציות שמדובר בהן כרגע מטות את הכף לכיוון השני, כיוון שבוודאות הן יפגעו לא רק בתאגיד, אלא בשידור.

<דנה נויפלד: זה מה שחשוב, כי התאגיד לא עומד בפני עצמו - - -

ניר ברקת: שני מסרים מורכב לך מדי?

ניר ברקת: גם תאגיד וגם ירושלים זה מורכב מדי?

<דנה נויפלד: והדבר השני שאני מבקשת לומר זה שאין הליך עיצום או הטלת סנקציה או עיכוב כספי או איזה שהיא - - - לא משנה איך נכנה את זה, שלא נעשה בו תהליך מסודר עוד בטרם הטלת העיצום או הטלת הקנס.

איתן כבל: תודה, דנה.

ניר ברקת: צריך לתת אופציה להצלחה, בונוס להצלחה.

איתן כבל: גברתי היועצת המשפטית, ואני רוצה לסכם.

איתן כבל: בבקשה.

<אתי בנדלר: אני רוצה להפנות את חברי הוועדה לחוק יסודות התקציב, התשמ"ה-1985.

רועי פולקמן: מומו הציע בונוס מיליון לכל עובד ב - - - על כל - - -

<קריאה: לא, אני מציע בונוס מיליון לכל עובד לשעבר של רשות השידור שעכשיו הוא חי מת או מת חי על כל יום הקמה של התאגיד.

<קריאה: מיליון שקל בונוס לעובדי רשות השידור.

איתן כבל: גברתי היועצת המשפטית.

<אתי בנדלר: הוראות בחוק יסודות התקציב התשמ"ה-1985, שקובעות בין היתר הוראות בקשר לתאגיד או לרשויות מקומיות.

<אתי בנדלר: אני מתמקדת כרגע בהוראות המתייחסות לביצוע פעולה ללא הקצבה או עבודה או פעולה שחוזה לעשייתן טעון אישור לפי כל דין, או מעסיק משרות מעבר לשיא כוח האדם המאושר וכיוצא באלה.

<אתי בנדלר: אז ככה, בקשר לתאגיד אני מדברת כרגע, קודם כל אם שר האוצר רואה שהתאגיד חורג מאחת מהוראות הדין כפי שהזכרתי קודם הוא יכול קודם כל להורות לה להפסיק את העבודה או הפעולה והוא גם יכול להפסיק את העובדים שהוא העסיק מעבר לשיא כוח אדם.

<אתי בנדלר: אבל אחר כך יש הוראה של סנקציה מעבר להוראה.

ניר ברקת: לא צריך ללכת לכיוון הזה, תפחיתו את הבסיס ותיתנו בונוס לעמידה ביעדים.

<אתי בנדלר: אם אדוני ירשה לי, קיבלתי רשות דיבור מיושב ראש הוועדה.

<אתי בנדלר: תודה.

איתן כבל: אדוני ראש העיר.

<אתי בנדלר: סניף 25ג לחוק יסודות התקציב קובע ש'ראה שר האוצר כי חריגות שחרג תאגיד מתקציבו או משיא כוח אדם שלו לא תוקנו רשאי הוא להפחית את סכום החריגה מסכומים שיש להעבירם מאוצר המדינה לפי כל דין או מסכום המענק או ההשתתפות שהתאגיד היה מקבל מהממשלה אלמלא החריגה'.

<אתי בנדלר: זאת אומרת אפילו כאן - - -

<קריאה: להפחית ולא לשלם אחר כך?

דוד ביטן: את יודעת שזה - - -

<אתי בנדלר: להפחית את הסכום הזה, לקזז את סכום החריגה.

<אתי בנדלר: והנה אני עוברת לסמכויות בקשר לרשויות מקומיות.

<אתי בנדלר: 'ראה שר הפנים שרשות מקומית עושה אחד מהדברים המפורטים לעיל, הוא רשאי להפחית את סכום החריגה מסכום המענק שקבע לאותה רשות מקומית וכן לנקוט בצעדים ששר האוצר רשאי לנקוט כלפי תאגידים', ועוד סמכות לשר הפנים, שהיא הסמכות הרלוונטית לכאן, 'ראה שר הפנים כי חריגות שחרגה רשות מקומית מתקציבה או משיא כוח האדם שלה לא תוקנו', זאת אומרת קודם כל מתרים כמובן, 'רשאי הוא יחד עם שר האוצר להפחית את סכום החריגה מכל סכום המועבר אליה מהממשלה ורשאי שר האוצר, בהסכמת שר הפנים, להפחית את סכום החריגה מכספי מסים או אגרות שיש להעבירם מאוצר המדינה לרשות המקומית לפי כל דין'.

דוד ביטן: אין קשר בין זה לבין מה שאמרו, אין קשר בכלל.

<אתי בנדלר: רגע, יש קשר גדול.

<אתי בנדלר: אני אגיד - - -

דוד ביטן: - - - לא על דברים אחרים שלא קשורים ל - - -

<אתי בנדלר: נכון, אדוני, אני רק רוצה לומר לך שעל חריגות תקציביות, על חריגות בשיא כוח אדם, גם לגבי זה נקבע הליך מסודר.

<אתי בנדלר: גם כשרוצים לעכב כספים יש דרך מסודרת בחוק, יש התוויה של התהליך.

<אתי בנדלר: מדובר על כך שהרשות פועלת בניגוד לדין, גם אז יש דרך איך לפעול.

<אתי בנדלר: אני מציעה שאותה דרך, כפי שיש סמכות היום לשר הפנים ולשר האוצר לפעול כלפי רשות מקומית, כך גם - - -

ניר ברקת: אבל זה מסורבל, למה לא לפשט את זה?

ניר ברקת: תני להם בונוסים אם הם עומדים ביעד.

<אתי בנדלר: אני לא יכולה לחלק בונוסים - - - זה על הליך עיכוב כספים.

איתן כבל: תודה, אתי.

איתן כבל: דוד, בבקשה, משפט, אני רוצה לסכם.

דוד ביטן: אמרת שנשב.

איתן כבל: אמרתי, אני אומר את הדברים שלי ונצא.

דוד ביטן: אני רוצה רגע לומר, כל מה שאמרת לא רלוונטי - - -

<אתי בנדלר: זה רלוונטי רק לגבי ההליך - - -

דוד ביטן: הוא לא רלוונטי למה ש - - -

איתן כבל: ברקוביץ', אתה חושב שאתה במגרש?

איתן כבל: אתה לא מספיק להרעיש.

איילת נחמיאס ורבין: כן, כולם פשוט המומים.

איתן כבל: איילת.

נורית קורן: היא רק נכנסה.

איתן כבל: לא, היא החליפה מלים.

דוד ביטן: חוק יסודות התקציב, דנה אמרה ש - - - החריגות בשיא כוח אדם ובתקציב, אנחנו לא מדברים על זה, אנחנו מדברים על יישום הוראה אחרת שלא קשורה לתקציב.

דוד ביטן: זה אחת.

דוד ביטן: שתיים, אנחנו לא פוגעים בסמכויות של שר האוצר לפי חוק יסודות התקציב בעצם קביעת העיצום הכספי, זה שתי סוגיות מקבילות, אתה יכול להשתמש בזה וגם בזה.

דוד ביטן: לכן אין רלוונטיות במה שקראת.

<אתי בנדלר: אני מבקשת להבהיר את דבריי.

דוד ביטן: רגע, יכולת להגיד את זה בלי גם לקרוא לנו את החוק, אם את מדברת על השימוע.

דוד ביטן: בנושא של השימוע, פה הדבר הוא הפוך ולכן אין בעיה בשימוע, מדוע?

דוד ביטן: אנחנו אומרים שיש עיצום כספי שקבוע, אבל השרים יכולים להפחית את העיצום הכספי במסגרת שימוע, הם יבואו ויגידו להם, מה הבעיה עם זה?

דוד ביטן: למקום לעשות שימוע ואחר כך להפחית, אנחנו עושים את זה באופן מהופך.

דוד ביטן: לכן הכלל הזה של שימוע חל גם בהצעה שלו.

דוד ביטן: לגבי מה שרציתי להעיר, גם לרוזנטל וגם לרוברט, רוזנטל פשוט טעה ורוברט טעה אחריו, מדוע?

דוד ביטן: אנחנו לא מדברים פה על הוצאות ההקמה, כיוון שאנחנו מדברים על זה שהם התחילו לפעול, כיוון שהם מתחילים לפעול ויש מתווה שתוך שנה וחצי הם צריכים לעבור.

דוד ביטן: לכן במצב הזה הסעיף שמתייחס לתקציב שלהם הוא חל, הם מקבלים עוד 700 מיליון או 600 ומשהו מיליון שקל, ללא קשר להוצאות ההקמה.

דוד ביטן: כשאנחנו מדברים על 10 מיליון לכן זה לא יפגע בהקמה של העניין, אין לזה שום קשר אחד לשני.

<קריאה: ביצירה ובציבור.

דוד ביטן: דבר נוסף, למה אמרנו 10 מיליון?

דוד ביטן: התייחסנו לתקציב הכולל שלהם.

דוד ביטן: ברור שמיליון שקל מ-700, אין לזה שום סנקציה אפקטיבית, אבל 10 מיליון מ-700 מיליון, הסנקציה יותר - - -

איתן כבל: תודה.

איתן כבל: משפט, גברתי, אני רוצה לסכם ונצא להפסיקה של חמש דקות.

<אתי בנדלר: אדוני, אני לא טענתי שמדובר כאן בחריגה מתקציב או מחריגה בכוח אדם, אני רק רציתי להכניס את זה לקונטקסט, באיזה הקשר ניתנות הסנקציות ואני דיברתי על ההליך, לא על הנושא.

<אתי בנדלר: אפשר את ההליך הזה להעתיק גם לנושא הזה כדי שאכן תהיה סנקציה.

<אתי בנדלר: אבל דבר יסודי ובסיסי הוא שלא מטילים סנקציה בלי זכות שימוע, אין דבר כזה.

דוד ביטן: זכות שימוע הפוכה פה - - - מה הבעיה?

דוד ביטן: מה הבעיה עם זה?

<אתי בנדלר: לא, קודם אדוני ייתן את הקנס ואחר כך יוכל לטעון?

<אתי בנדלר: אין דבר כזה.

<אתי בנדלר: שוטר החליט שמישהו ביצע עבירה אז קודם יוטל עליו עונש ואחר כך תהיה זכות שימוע?

<אתי בנדלר: אין דבר כזה, לא יכול להיות.

איתן כבל: אתי, תודה.

<אתי בנדלר: זה דבר אחד, וחוץ מזה, השימוע שאתה מציע - - -

דוד ביטן: זה בעצם אותה - - -

<אתי בנדלר: זה שימוע שכל אחד מהגורמים - - -

דוד ביטן: זה קנס - - -

איתן כבל: דוד, תודה.

איתן כבל: חברים יקרים - - -

דוד ביטן: - - -

איתן כבל: דוד, אני רוצה לסכם, נצא להתייעצות של כמה דקות ונחזור ונסיים את ההליך.

יעקב פרי: התייעצות על מה?

איתן כבל: תיכף אני אגיד.

איתן כבל: אני רוצה להגיד לכם את הדבר הבא, אנחנו בחפירות 1914, כל אחד נמצא בחפירה שלו עד שמישהו יבוא ויודיע שנגמר העניין.

איתן כבל: תקשיבו טוב טוב.

איתן כבל: סנקציות לא יהיו, אני אומר את זה מכמה מקומות, זה הליך שהוא לא - - - וכשהיועצת המשפטית אומרת אותו, היא לא באה ואומרת לך את העניין הזה מהמקום שזה דומה אחד לאחד, אלא שיש כלים שגם כשראש העיר לא עומד, ולא בהכרח ראש העיר בירושלים, יש כלים להפעיל.

איתן כבל: אי אפשר להגיד פה זה מתאים, שם זה לא מתאים, זה גבוה, זה נמוך, זה רק קצת שמנמן וכל אחד מסדר לעצמו את העניינים לטיעון שלו.

איתן כבל: אז קודם כל סנקציה זה הליך שלא יכול להיות.

איתן כבל: כן אני מוכן לקבל, עקב המציאות המתקיימת לצערי במקום הזה, ללכת למהלך שאנחנו קוראים לו עיכוב.

איתן כבל: ללכת למהלך ההפוך, שאתה מעכב תקציב, לאחר מכן בכל זאת אתה צריך לבדוק את הסיבות לאפשר את זכות הערעור, זכות שימוע לעניין הזה - - -

<אתי בנדלר: שימוע וגם ערעור.

איתן כבל: ברור, ברור.

איתן כבל: אני אומר את זה.

דוד ביטן: אז הם יישארו בתל אביב ואנחנו נקיים - - -

איתן כבל: לא, לא.

נורית קורן: אולי לקצוב את הזמנים, שזה לא ייקח זמן.

דוד ביטן: כשבית המשפט העליון יחליט אנחנו נעשה - - - יש גבול - - -

איתן כבל: דוד, כל הליך כזה - - -

דוד ביטן: באמת - - - אני לא מבין את זה.

איתן כבל: דוד, אתה מוכן לתת לי?

איתן כבל: אני אומר את זה, כל הליך כזה יצטרך להסתיים כל שלושה שבועות.

דוד ביטן: בבית המשפט העליון - - -

איתן כבל: נו באמת, אתה נותן לי תשובות עכשיו, די מספיק.

איתן כבל: שלושה שבועות כל ההליך הזה יהיה תחום.

איתן כבל: בכל מקרה הסמכות - - -

דוד ביטן: וכמה בית המשפט העליון ידון?

איתן כבל: התאגיד יצטרך בהקשר הזה לתת כל חודשיים דיווח לוועדת הכלכלה, דיווח מלא על התקדמות בהתאם למתווה שהוא הציג אותו בפנינו.

דוד ביטן: - - -

איתן כבל: דוד, עמדתך ידועה, אתה לא צריך לקחת הכול אישי.

איתן כבל: בחייכם, אתם הריבון פה.

דוד ביטן: טוב, שום דבר לא קרה.

איתן כבל: אני צריך למצוא את עצמי בהתנגשות מולך כשהממשלה מציגה את העניינים?

איתן כבל: ועוד על דבר כזה?

איתן כבל: כבר סיימנו, כבר התקדמנו.

איתן כבל: אני מקווה מאוד שבאמת - - - הרי בדיוק כמוך - - -

דוד ביטן: לא עזוב, לא קרה - - -

איתן כבל: פולקמן, בינתיים אתה יכול לעזוב את הקואליציה, לא הוא, מה אתה נרעש?

עיסאווי פריג': אתה מתחשב בדוד יותר מדי.

איתן כבל: הוא חבר קודם כל.

עיסאווי פריג': אבל אתה - - -

איתן כבל: החיים פה זה לא רק שמאל ימין, קואליציה ואופוזיציה, יש חיים פה ואנחנו חיים ביחד.

<קריאה: יש חיים אחר המוות.

נורית קורן: יש פה חיים ויש פה גורלות של אנשים ואת זה אנחנו לא שוכחים.

איתן כבל: סליחה, נורית.

איתן כבל: יש לי הערכה גדולה מאוד לדוד, מאוד, ולכן אני אומר את זה מהמקום הזה, לכן אני מרשה לעצמי גם לדבר אליו באופן שבו שנינו מתנהלים.

איתן כבל: בואו נעשה הפסקה חמש דקות, אנחנו נתכנס פה ברבע ל- וזה רק חברי כנסת והיועצת המשפטית.

איתן כבל: הבקשה לדיון מחודש אושרה, אני מציג את העקרונות של ההסכמה בינינו.

איתן כבל: אני מקווה שלא נמצא את עצמנו פתאום בכל מיני עניינים, מה שאני מבקש, מקסימום אחר כך העניין יהיה ניסוחי, אבל אני רוצה להציג את הדברים כפי שסיכמנו אותם.

איתן כבל: אנחנו סיכמנו על כך שקודם כל זה לא עיצום, אלא יהיה עיכוב תקציבי.

איתן כבל: אנחנו אמרנו שהמקסימום שהסכום יכול להגיע אליו הוא עד 10 מיליון שקלים - - -

ניר ברקת: הפרש.

נחמן שי: לא, סך הכול.

איתן כבל: לא, זה תעשה עיצומים אצלך בעירייה לתושבים.

ניר ברקת: לא, תסביר.

איתן כבל: אני אמרתי שהוא מתחיל ב-2 מיליון והוא מוכפל והוא יכול להגיע מקסימום עד 10 מיליון במצטבר.

עיסאווי פריג': לא מוכפל.

עיסאווי פריג': עולה בדרגה של שתיים.

איתן כבל: עד עשר מקסימום.

איתן כבל: לא, אני אמרתי שהמקסימום שזה יכול להגיע, התקרה - - - אם הוא יחרוג בשנה אפשר לסגור את התאגיד.

עיסאווי פריג': איתן, זה עולה במדרג של שתיים, ארבע, שש, שמונה, עשר.

איתן כבל: כן.

איתן כבל: במצטבר, מגיע עד עשר.

<אתי בנדלר: אז לא מצטבר, אדוני, מה שאתה אומר.

דוד ביטן: זה חודשי, אבל זה מצטבר.

עיסאווי פריג': לא.

עיסאווי פריג': לא.

<אתי בנדלר: בחודש השישי כמה יהיה העיכוב?

איתן כבל: עשר.

<אתי בנדלר: מתחיל בשתיים, ארבע, שש, שמונה, עשר.

<אתי בנדלר: אני רוצה להבין.

איתן כבל: חברים, אמרנו שהמקסימום זה 10 מיליון.

<קריאה: תדייקו במלים שלכם.

איתן כבל: אמרתי שההצטברות תגיע למקסימום עשר.

דוד ביטן: תן לי להבין.

דוד ביטן: הקנס החודשי לא יכול לעבור את העשר והוא מוכפל משתיים לארבע לשמונה?

דוד ביטן: לחודש.

דוד ביטן: הוא מצטבר כל חודש?

דוד ביטן: על זה דיברנו.

דוד ביטן: אחרת אם זה הכול עשר, נראה לכם שמכל חודש עשר אני אעבור למקסימום עשר?

עיסאווי פריג': סיכמנו עשר במצטבר.

דוד ביטן: זה לא היה הסיכום שהיה שם.

עיסאווי פריג': עשר במצטבר.

דוד ביטן: לא קרה כלום, תעשו מה שאתם רוצים, הכול בסדר.

עיסאווי פריג': אבל זה מה שסיכמנו.

דוד ביטן: היועצת המשפטית קובעת - - -

<אתי בנדלר: לא, היועצת המשפטית לא קובעת, היא מבהירה את הדברים.

דוד ביטן: אנחנו דיברנו - - -

רועי פולקמן: הסיכום לא היה מקסימום עשר, זה היה מצטבר, שתיים, ארבע, שש, שמונה - - -

דוד ביטן: אין לי מה להגיד.

<קריאה: על תקציב של 700, עשר מזה זה חסר משמעות.

דוד ביטן: זה מה שסיכמנו בחוץ.

איתן כבל: אני מקבל את ההערה.

נורית קורן: הוא קיבל את ההערה, נמשיך.

איתן כבל: אוקיי, דוד, מיקי.

נורית קורן: די, זהו, הסתדר, נו.

נורית קורן: ההערה של דוד התקבלה.

רוברט אילטוב: תנו למיקי כוס מים.

איתן כבל: מי שעושה את הפעולה של ההודעה זה שר האוצר, באישור ועדת הכלכלה.

<אתי בנדלר: העיכוב ייעשה על ידי שר האוצר.

איתן כבל: כן, באישור ועדת הכלכלה.

איתן כבל: אני רוצה להוסיף ולומר לכם שכל התהליך הזה יצטרך להסתיים תוך שלושה שבועות, כל תהליך - - -

<אתי בנדלר: כולל ועדת הכלכלה?

איתן כבל: כן.

<אתי בנדלר: אתה יכול להתחייב גם אם זה יהיה חגים ו - - -

איתן כבל: תקשיבי, סליחה, אני לא יודע, גם עץ יכול ליפול לי מהירח.

רוברט אילטוב: לא, עץ לא יכול ליפול מהירח.

<דנה נויפלד: אפשר להטיל עיצום על הוועדה אם היא לא תדון בזמן.

איתן כבל: דנה, בואו נעשה התייעצות.

מיקי רוזנטל: בואו נכניס את זה בחוק.

מיקי רוזנטל: דווקא זה נשמע לי רעיון מעולה.

<אתי בנדלר: 25 ימי עבודת כנסת.

איתן כבל: מקבל.

<אתי בנדלר: כולל פגרה?

איתן כבל: כולל פגרה, גם אם אנחנו בפגרה.

<אתי בנדלר: ימי עבודה ולרבות בפגרה.

איתן כבל: תודה רבה.

עיסאווי פריג': יש דברים שאני רוצה להגיד.

<אתי בנדלר: אני אנסה - - -

איתן כבל: חברים יקרים, אני אתן לעיסאווי.

עיסאווי פריג': אתי, ישנן שתי הסתייגויות מהותיות בהמשך לסעיף - - -

איתן כבל: אני קודם כל בסעיף הזה.

<אתי בנדלר: אנחנו בסעיף הזה, עיסאווי.

<אתי בנדלר: אני רוצה להבין כי אני רוצה להיות מדויקת בניסוח, מה עומד להצבעה.

<אתי בנדלר: אני מנסה לסכם.

<אתי בנדלר: שר האוצר, באישור ועדת הכלכלה של הכנסת, יהיה רשאי להורות על עיכוב תשלומים המועברים לתאגיד השידור הציבורי הישראלי.

<אתי בנדלר: אני מזכירה שוב שאנחנו נצטרך לומר שהוא יהיה רשאי לעשות כן על אף ההוראה האומרת שהתקציב עובר ישירות לתאגיד שלא דרך תקציב המדינה.

<אתי בנדלר: זו תהיה הוראה מיוחדת לעניין הזה.

<אתי בנדלר: הסכומים ששר האוצר, כאמור באישור ועדת הכלכלה, יהיה רשאי להטיל בשל כל עיכוב בהליך העברת התאגיד לירושלים, במתווה שסוכם עליו קודם, יהיה בעד החודש הראשון של עיכוב 2 מיליון ₪, ובעד כל חודש נוסף הסכום הזה יכפיל את עצמו, 2 מיליון, 4 מיליון, 6 מיליון, 8 מיליון ולא יותר מ-10 מיליון בעד כל חודש.

עיסאווי פריג': לא יכפיל, יתווסף.

<אתי בנדלר: הסכומים יצטברו בשל כל חודש.

<אתי בנדלר: אלה ההחלטות, נכון?

דוד ביטן: ומה קורה עד סוף שנה?

דוד ביטן: אמרנו שאם יהיה עיכוב עד - - -

עיסאווי פריג': זה לא הכפלה.

<אתי בנדלר: נכון, מדי חודש הסכום יגדל ב-2 מיליון.

עיסאווי פריג': והסכום הכולל של הקנס לא יעלה על 10 מיליון.

<אתי בנדלר: לא הסכום הכולל, הסכום הכולל יכול לעלות על 10 מיליון.

איתן כבל: אמרנו את זה.

<אתי בנדלר: הסכום בשל חודש אחד - - -

עיסאווי פריג': זה לא מה שדיברנו, איתן.

איתן כבל: לא, עיסאווי, זה מה שאני דיברתי.

איתן כבל: ניסיתי לשנות - - - הוא רצה 10 מיליון בחודש.

<אתי בנדלר: לעכב תשלום, מדובר בעיכוב תשלום ולא בסנקציה.

<אתי בנדלר: אני חוזרת שוב, מדובר בעיכוב תשלום ולא בהקטנת התקציב.

עיסאווי פריג': גברתי.

דוד ביטן: אני יכול להבהיר?

דוד ביטן: אתם אומרים שאני מפריע.

דוד ביטן: מה שדובר, אם עד סוף שנת התקציב יהיה עיכוב.

דוד ביטן: אם הם הגיעו לסוף שנת התקציב ולא תיקנו את ההפרה זה יהפוך להיות ביטול של התקציב.

דוד ביטן: זה הכול.

דוד ביטן: אמרנו את זה, נכון?

עיסאווי פריג': אתי, אני מתנגד לזה ואני חושב שמדובר ב - - -

איתן כבל: בסדר, תצביע נגד.

עיסאווי פריג': זה נושא חדש בכלל שאתה מעלה.

איתן כבל: זה לא נושא חדש.

איתן כבל: עיסאווי, לא.

איתן כבל: זה לא נושא חדש, זה הצעה.

<אתי בנדלר: אתה רוצה לטעון נושא חדש, הוא רשאי לטעון נושא חדש.

עיסאווי פריג': אני טוען שזה נושא חדש, איתן.

עיסאווי פריג': זה לא לגמור בכל מחיר.

איתן כבל: עיסאווי, תצביע נגד.

עיסאווי פריג': לא, זה לא נכון.

עיסאווי פריג': לא, לא, גם יש לי הסתייגויות מהותיות.

עיסאווי פריג': תשמע אותן.

איתן כבל: תודה, עיסאווי.

<לאה ורון: חבר הכנסת פריג', אתה מושך את הודעתך לטענת נושא חדש?

איתן כבל: אתה מושך או לא?

איתן כבל: אתה רוצה שהתאגיד יהיה או לא?

איתן כבל: כי צריך לגמור את זה היום.

עיסאווי פריג': אבל לא בכפייה.

עיסאווי פריג': מה שאתם עושים עכשיו, אתם מטילים - - -

איתן כבל: עיסאווי, אני שואל אותך שאלה, אתה טוען לנושא חדש, כן או לא?

עיסאווי פריג': אני כן טוען - - -

איתן כבל: נושא חדש, תודה רבה.

איתן כבל: הישיבה נעולה.

איתן כבל: תודה רבה לך, עיסאווי.

איתן כבל: אני אודיע על מועד חדש.

איתן כבל: תודה רבה לכם.

נורית קורן: למה, עיסאווי?

עיסאווי פריג': אתם מסכמים - - -

נורית קורן: אבל, עיסאווי, התאגיד.

עיסאווי פריג': סיכמתם על 10 מיליון שקל, עכשיו - - -

איתן כבל: סליחה, עיסאווי, פולקמן, היה לך אתמול כל הלילה, אני פותח את הדיון ואני רוצה לטעון נושא חדש על כל הצעת החוק, תודה.

איתן כבל: הישיבה נעולה.

<אתי בנדלר: לא על כל הצעת החוק.

<אתי בנדלר: רגע, חבר הכנסת עיסאווי, יש לו הצעות חדשות שהוא רוצה להציג בפני הוועדה, אני מבקשת לאפשר לו להציג - - -

דוד ביטן: הוא לא יכול להציג - - -

עיסאווי פריג': סליחה, אתה גם יועץ משפטי?

דוד ביטן: כן, אני אגיד מדוע.

איתן כבל: לא, דוד, לא.

איתן כבל: דוד, תן לי לסיים.

איתן כבל: עיסאווי, בבקשה, תציג את הדברים שלך.

דוד ביטן: רגע, סליחה, הצעה לסדר יש פה.

איתן כבל: לא, תן לי עכשיו לנהל את הדיון.

דוד ביטן: הצעה לסדר.

איתן כבל: הודעתי שאני מחדש את הישיבה.

דוד ביטן: מילה אחת.

דוד ביטן: אנחנו אתמול הקראנו את החוק, עברנו על כל הסעיפים, אמרנו אם יש הסתייגויות, הוא לא יכול לבוא עכשיו ולטעון הסתייגות.

איתן כבל: בבקשה, גברתי.

עיסאווי פריג': מה, אתה יועץ משפטי?

איתן כבל: עיסאווי, תרשה לה.

דוד ביטן: זו ההצעה לסדר שאני טוען, שהוא לא יכול - - -

איתן כבל: דוד, תודה.

איתן כבל: בבקשה, גברתי.

<אתי בנדלר: כל זמן שהדיון בהצעת החוק לא הסתיים - - -

דוד ביטן: למה, דנו בהסתייגויות.

איתן כבל: לא הסתיים הדיון כולו.

<אתי בנדלר: לא הסתיים הדיון, חבר הכנסת עיסאווי רוצה להעלות הצעות חדשות.

<אתי בנדלר: הוועדה יכולה לדחות את זה ו - - -

איתן כבל: מאה אחוז.

איתן כבל: עיסאווי, בבקשה.

עיסאווי פריג': גברתי ואדוני היושב ראש, שתי הסתייגויות, מהותיות בעיניי, שצריך להוסיף אותן - - -

<אתי בנדלר: שתי הצעות, אדוני, עדיין אין הסתייגות, כי עדיין לא - - -

עיסאווי פריג': מקסימום אני אגיד את זה כהצעה.

עיסאווי פריג': סעיף 150, הבהרה בנוגע ליום התחילה.

<אתי בנדלר: אין סעיף 150, למיטב ידיעתי.

<אתי בנדלר: החוק מסתיים בסעיף 149.

עיסאווי פריג': אנחנו רוצים סעיף נוסף.

עיסאווי פריג': בנוגע ליום התחילה, שנוגע לפיצויים של העובדים.

עיסאווי פריג': נוסח הסעיף, מסרתי לכם ואני מקריא אותו, 'מעל לכל דין ובכל הסכם, תקנה או חוק המתייחס ליום התחילה כתאריך הקובע, יהיה המועד הקובע המאוחר מבין יום התחילה, יום ד', ה-30 באפריל 2017'.

עיסאווי פריג': למה אני מתכוון?

עיסאווי פריג': מדברים על כל עניין הפרישה מרצון של העובדים וקבעו להם לצורך העניין שיום התחילה הוא יום החישוב.

עיסאווי פריג': בתהליך שקורה עכשיו, שאנחנו דוחים את הפעלת התאגיד ל-30 באפריל, צריך לקחת את התאריך הזה כיום התחילה לצורך כל תהליך הפרישה שהיה עם העובדים.

<אתי בנדלר: אתה מדבר רק לעניין זכויות העובדים?

עיסאווי פריג': הזכאות לפנסיה, שמתחיל מיום התחילה שנקבע בהתחלה.

עיסאווי פריג': את הזכאות הזו אני רוצה לעדכן ל-30 באפריל.

עיסאווי פריג': התיקון השני שאני מציע, וזה סעיף נוסף, גם בקשר לעובדים, אני אומר שתוקם ועדת חריגים שתבחן מקרים חריגים ותאפשר את זכאותם לפנסיית גישור של עובדים שאינם עומדים בקריטריונים הנוקשים שנקבעו על ידי ההסתדרות והאוצר.

עיסאווי פריג': בוועדה הזו יהיו חברים נציגי הנהלת רשות השידור, נציג מטעם ועדי העובדים ונציג מטעם ההסתדרות הכללית.

<קריאה: איפה האוצר?

עיסאווי פריג': אתם תדאגו - - - אני מכיר ועדת חריגים לאנשים שנפגעו בפנסיות - - -

איתן כבל: עיסאווי, תסביר.

עיסאווי פריג': דברי הסבר, חברים.

עיסאווי פריג': עובדי רשות השידור נמצאים במצב של אי ודאות לגבי תנאי פרישתם והמשך העסקתם מזה שנתיים, הצעת החוק המובאת מחריפה את תנאי אי הוודאות של העובדים, ישנם עובדים עם מוגבלויות או עובדים הנמצאים במצבים אישיים חריגים שמן הראוי היה לאפשר להם לפרוש עם פנסיית גישור, גם אם לא מלאו להם 50 שנים במועד הקובע.

עיסאווי פריג': ועדת החריגים שאנחנו מציעים צריכה לבחון כל מקרה לגופו או בסמכותה יהיה לאשר פנסיית גישור גם מעבר לתנאים המוסמכים בהסכם הפרישה.

איתן כבל: תודה.

עיסאווי פריג': אלה שתי הצעות החוק ואני חושב, איתן, שזה מאוד הוגן שברגע שאני דוחה את יום התחילה ל-30 באפריל אז - - -

איתן כבל: עיסאווי, אני רק יכול לומר לך כך, זה בסדר להעמיד חברים אחרים כאילו הם במצב שהם פחות דואגים לעובדים.

איתן כבל: היה משא ומתן, ההסתדרות הייתה בתוך התהליך הזה, אני אישית הייתי בתוך התהליך הזה.

איתן כבל: אני רוצה להזכיר שהחוק במקור עמד על 25% ועלה ל-51% ולא יפחת מ-51%, אני רוצה להזכיר שמספר העובדים עלה מ-700 ל-900, זאת אומרת שזה גם מגדיל את הסך של ה-51%, פעמיים אתה עושה הטבה בעניין הזה.

עיסאווי פריג': לא, אני לא חולק על כל ההטבות האלה ולא לוקח את הזכות - - -

איתן כבל: תקשיב, כל ניסיון עכשיו להסיג את ההסכם לאחור פותח את - - -

עיסאווי פריג': התאריך הקובע, אתה משנה את התאריך - - -

איתן כבל: עיסאווי, אמרת את דעתך, אמרתי את דעתי, וגם להוציא את ההסתדרות מתוך הסיפור הזה ואת האוצר.

איתן כבל: תסלח לי, אני אומר לך את הדבר הבא, אני לא בטוח שכך רוצה אבי ניסנקורן לנהל משאים ומתנים.

איתן כבל: אני אומר את זה, שאתה מסכים לעניין מסוים ואחר כך אתה מוצא את הדרך - - - זה לא הולך.

עיסאווי פריג': איפה אני טעיתי כשביקשתי שיום התחילה יהיה יום התחילה בפועל.

<קריאה: אני חושב שזו הצעה הגיונית.

<קריאה: יש בה הרבה היגיון.

מיקי רוזנטל: זו הסתייגות?

איתן כבל: אני רוצה להכריז על העניינים האלה נושא חדש ואני סוגר את הישיבה.

איתן כבל: ב-12:00 אנחנו מחדשים את הישיבה.

איתן כבל: תודה רבה, הישיבה נעולה.